Magdadanay daw Kamo sa Saindong Integridad?\nAn Torrengbantayan—Pag-aadalan na Edisyon | Disyembre 2008\n“Sagkod na ako magadan dai ko hahaleon sa sakuyang sadiri an sakuyang integridad!”—JOB 27:5.\n1, 2. Kaipuhan na makikabtang kita sa anong klaseng proyekto nin pagtogdok o pagpakosog, asin anong mga hapot an pag-oolayan niato?\nIMAHINARA na hineheling nindo an mga plano para sa sarong harong. Napahanga kamo sa pagigin praktikal kan disenyo. Ikinakaogma nindong marhay na isip-isipon an mga paagi na kamo asin an saindong pamilya puedeng makinabang sa harong na iyan. Pero, bako daw na maoyon kamo na an mga planong iyan asin an ano man na puedeng pigpaparaisip-isip nindo manongod dian magigin daing serbi kun dai nindo aktuwal na itotogdok o papakosogon an harong, maistar dian, dangan mamanteniron iyan?\n2 Siring man, tibaad isipon niato na an integridad mahalagang marhay na kualidad na makikinabang nanggad kita asin an mga namomotan niato. Minsan ngani iniisip niato na kahangahanga an pagkaigwa nin integridad, dai kita makikinabang dian kun dai niato papakosogon asin papagdadanayon an satong integridad bilang Kristiano. Sa kinaban ngonyan, an literal na mga proyekto sa pagtogdok o pagpakosog nin sarong harong parate nanggad na magastos. (Luc. 14:28, 29) Siring man, an pagpakosog sa integridad nangangaipo nin panahon asin paghihingoa, alagad bawi nanggad iyan. Kaya pag-olayan niato an tolong hapot: Paano kita magigin mga tawong may integridad? Paano niato mapagdadanay an satong integridad bilang Kristiano? Ano an puedeng gibohon kun may saro na dai nagpadanay kan saiyang integridad sa laog nin sarong panahon?\nPaano Kita Puedeng Magin mga Tawong May Integridad?\n3, 4. (a) Sa anong mga paagi tinatabangan kita ni Jehova na pakosogon an satong integridad? (b) Paano niato mapapakosog an satong integridad, siring kan ipinaheling ni Jesus paagi sa halimbawa?\n3 Nasabotan niato sa naenot na artikulo na tinatawan kita ni Jehova nin dignidad paagi sa pagkaigwa nin pribilehio na magdesisyon kun baga kita magigin mga tawong may integridad. Pero, marahay sana ta dai nia kita pinapabayaan na nagsosolo sa bagay na iyan. Tinotokdoan nia kita kun paano papakosogon an mahalagang marhay na kualidad na ini, asin sia buka an palad na nagtatao sa sato kan saiyang banal na espiritu, na nakakatabang sa sato na iaplikar an saiyang mga katokdoan. (Luc. 11:13) Nagtatao pa ngani sia nin espirituwal na proteksion sa mga naghihingoang maglakaw na may integridad.—Tal. 2:7.\n4 Paano kita tinotokdoan ni Jehova na magdanay na may integridad? Orog sa gabos, paagi sa pagsugo sa saiyang Aki na si Jesus na magdigdi sa daga. Namuhay si Jesus na may sangkap na pagkuyog. Sia “nagin makinuyog sagkod sa kagadanan.” (Fil. 2:8) Sa gabos na ginibo ni Jesus, sia nagkuyog sa saiyang langitnon na Ama, dawa kun iyan grabe kasakit. “Mangyari logod, bakong an boot ko, kundi an boot mo,” an sabi nia ki Jehova. (Luc. 22:42) Marahay na hapoton kan lambang saro sa sato an saiyang sadiri, ‘Ako daw igwa man nin siring na makinuyog na saboot?’ Paagi sa pagsunod sa dalan nin pagigin makinuyog na may tamang motibo, kita magdadanay na may integridad. Estudyare an nagkapirang kabtang nin buhay na dian nangorognang importante an pagkuyog.\n5, 6. (a) Paano idinoon ni David an importansia nin pagdadanay na may integridad dawa kun dai kita naheheling nin ibang mga tawo? (b) An mga Kristiano ngonyan napapaatubang sa anong mga problema dapit sa integridad kun sinda nagsosolo?\n5 Kaipuhan na kuyogon niato si Jehova dawa kun kita nagsosolo. Nasambitan kan salmistang si David an importansia nin integridad sa mga kamugtakan na sia nagsosolo. (Basahon an Salmo 101:2.) Bilang hade, pirmeng dakol na tawo an nasa palibot ni David. Daing duda na dakol na beses na ginatos, rinibo pa ngani, an nagmamasid sa saiya. (Ikomparar an Salmo 26:12.) Importante an pagdadanay na may integridad sa siring na mga panahon, huling kaipuhan na magpaheling an hade nin marahay na halimbawa sa saiyang mga sakop. (Deut. 17:18, 19) Minsan siring, nanodan ni David na dawa kun sia nagsosolo—‘sa laog kan saiyang harong’—kaipuhan pa man giraray nia na maglakaw na may integridad. Kumusta man kita?\n6 Sa Salmo 101:3, mababasa niato an mga tataramon ni David: “Dai ko ibubugtak sa atubangan kan sakong mga mata an ano man na bagay na daing kamanungdanan.” Dakol an oportunidad ngonyan na ibugtak sa atubangan kan satong mga mata an mga bagay na daing kamanungdanan, partikularmente kun kita nagsosolo. Dakol an napapaatubang sa problemang ini huli sa paggamit nin Internet. Pasil sanang masugotan na magheling nin nakakapukaw, pornograpiko pa ngani, na mga retrato o pasale. Alagad an paggibo daw kaiyan sarong akto nin pagkuyog sa Dios na nagpasabong ki David na isurat an mga tataramon na iyan? An pornograpiya nakakadanyar, huling pinapalaad kaiyan an sala asin mahanab na mga pagmawot, rinaraot an konsensia, luway-luway na rinaraot an mga pag-agoman, asin hinahalean nin onra an gabos na imbuelto dian.—Tal. 4:23; 2 Cor. 7:1; 1 Tes. 4:3-5.\n7. Anong prinsipyo an makakatabang sa sato na magdanay na may integridad kun kita nagsosolo?\n7 Siempre, mayong lingkod ni Jehova na talagang nagsosolo sa ano man na panahon. Mamomoton kitang binabantayan kan satong Ama. (Basahon an Salmo 11:4.) Naoogma nanggad si Jehova kun naheheling nia na linalabanan nindo an sugot! Paagi sa paggibo nindo kaiyan, hinihimate nindo an patanid na maririsa sa mga tataramon ni Jesus na nasa Mateo 5:28. Tunay nanggad, magin determinado na dai paghelingon an mga retrato o pasale na makakasugot sa saindo na gumibo nin sala. Dai nindo iribay an saindong mahalagang marhay na integridad sa makasusupog na akto nin pagheling o pagbasa nin pornograpiya!\n8, 9. (a) Si Daniel asin an saiyang kairiba napaatubang sa anong problema dapit sa saindang integridad? (b) Paano an mga hoben na Kristiano ngonyan pinapaogmang marhay si Jehova asin an saindang mga kapwa Kristiano?\n8 Puede man kitang magdanay na may integridad paagi sa pagkuyog ki Jehova kun kaiba niato an mga daing pagtubod. Isipon si Daniel asin an tolo niang kaiba. Kan sinda hoben pa, dinara sinda bilang mga bihag sa Babilonya. Duman, mantang napapalibotan nin mga daing pagtubod na kadikit o mayo nganing aram manongod ki Jehova, pinirit an apat na Hebreo na magkakan nin mga kakanon na ipinagbabawal kan Ley nin Dios. Madali sana kutanang ipangatanosan kan mga solteritong idto na bako man gayong maraot na magkompromiso. Total, dai man naheheling kan saindang mga magurang, kan kamagurangan, asin kan mga saserdote an ginigibo nindang apat. Siisay an makakaaram? Si Jehova mismo. Kaya marigon sindang nanindogan asin nagkuyog sa saiya sa ibong kan pamimirit asin peligro.—Dan. 1:3-9.\n9 Sa bilog na kinaban, siring man kaiyan an ginigibo kan hoben na mga Saksi ni Jehova, na nangangapot sa mga pamantayan nin Dios para sa mga Kristiano asin nagsasayumang magpadara sa nakakadanyar na impluwensia nin kairiba. Kun kamo na mga hoben nagsasayumang maimbuelto sa droga, kadahasan, pagraway, imoralidad, asin iba pang salang mga gibo, nagkukuyog kamo ki Jehova. Mantang ginigibo nindo iyan, pinapagdadanay nindo an saindong integridad. Nakikinabang mismo kamo, asin pinapaogma nindong marhay si Jehova asin an saindong mga kapwa Kristiano!—Sal. 110:3.\n10. (a) Anong salang mga punto de vista manongod sa pakikisaro an nagin dahelan na ikompromiso nin nagkapirang hoben an saindang integridad? (b) Paano an integridad nagmomotibar sa sato na gumawe nin tama kun kita mapaatubang sa peligro nin pakikisaro?\n10 Kaipuhan man niatong magin makinuyog sa pakiibaiba sa mga bakong kasekso. Aram niato na ipinagbabawal kan Tataramon nin Dios an pakikisaro. Minsan siring, an pagigin makinuyog puedeng mahulog sa pagigin mapagkonsinte sa salang gibo. Halimbawa, an nagkapirang hoben nakikipagsekso paagi sa ngoso o lubot (oral or anal sex) o nagmamasturbasyon sa lambang saro, na nangangatanosan na an mga gibong ini bako man gayong maraot huli ta iniisip ninda na dai man sinda “nakikidorog,” sa teknikal na kahulogan kaiyan. Nalilingawan kan siring na mga hoben—o tibaad tuyo nindang dai iniintindi—na an termino sa Biblia para sa pakikisaro kalabot an gabos na gibong iyan, salang paggawe na puedeng ikatiwalag nin saro. * Pero, mas maraot pa ngani, dai ninda iniintindi an katunayan na kaipuhan an integridad. Mantang nagmamaigot kitang papagdanayon an satong integridad, dai kita nagmamaigot na humanap nin sarahotan para sa maraot na gibo. Dai niato pinoprobaran kun gurano kita kamakakarani sa paggibo nin kasalan asin isipon na dai kita mapapadusahan. Dai kita nagkokonsentrar sana sa hudisyal na mga resulta na puedeng magin epekto nin sarong akto nin maraot na gibo. Imbes, nagkokonsentrar kita sa paggibo kan makakapaogma ki Jehova, na linilikayan an makakakolog sa saiyang boot. Imbes na helingon kun gurano kita kamakakarani sa paggibo nin kasalan, kita biyong minarayo dian asin ‘minadulag sa pakikisaro.’ (1 Cor. 6:18) Sa siring, ipinapaheling niato na kita mga tawong may tunay na integridad.\nPaano Niato Mapagdadanay an Satong Integridad?\n11. Taano ta mahalaga an kada akto nin pagkuyog? Iilustrar.\n11 Pinapakosog niato an integridad paagi sa pagkuyog, kaya napagdadanay niato an satong integridad paagi sa makinuyog na pagtagal. An saro sanang akto nin pagkuyog garo baga bakong mahalaga—saro sanang sadit na bagay. Pero, an siring na mga akto nin pagkuyog nadadagdagan sa paglihis nin panahon. Sa pag-ilustrar: An saro sanang hollow block tibaad garo baga bakong mahalaga, alagad kun maingat niatong pag-iiribanon an dakol kaiyan, makakatogdok kita nin sarong makosog na harong. Kaya kun padagos niatong dadagdagan an satong mga akto nin pagkuyog, mapagdadanay niato an satong integridad.—Luc. 16:10.\n12. Paano si David nagtao nin halimbawa sa pagpapadanay nin integridad sa ibong nin pagmaltrato asin inhustisya?\n12 An satong integridad nangorognang risang-risa kun kita nagtatagal sa ibong nin mga kasakitan, pagmaltrato, o inhustisya. Estudyare an halimbawa sa Biblia manongod ki David. Kan sia hoben pa, tinagalan nia an pagpersegir nin sarong hade na dapat kutanang nagrerepresentar sa autoridad ni Jehova. Minsan siring, nawara ki Hadeng Saul an pabor ni Jehova asin nauri sia nin grabe ki David, na inooyonan nin Dios. Pero, nagdanay si Saul na may autoridad sa laog nin sarong panahon asin ginamit nia an hukbo kan Israel tanganing lapagon si David. Itinogot ni Jehova na magpadagos an inhustisyang ini sa laog nin nagkapirang taon. Naghinanakit daw si David sa Dios? Inisip daw nia na mayo man nin dahelan na magtagal? Dai. Nagdanay an dakulang paggalang nia sa katongdan ni Saul bilang linahidan nin Dios, na nagsayumang magbalos ki Saul kan magkaigwa sia nin oportunidad na gibohon iyan.—1 Sam. 24:2-7.\n13. Paano niato mapagdadanay an satong integridad kun may nakakolog sa satong boot o nakapaanggot sa sato?\n13 Mapuersa nanggad an halimbawa ni David para sa sato ngonyan! Kabtang kita nin pambilog na kinaban na kongregasyon nin bakong sangkap na mga tawo, na siisay man sa sainda puedeng magkasala sa sato o magin bakong maimbod pa ngani. Siempre, biniyayaan kita na mabuhay sa panahon na an banwaan ni Jehova sa kabilogan dai noarin man puedeng raoton. (Isa. 54:17) Pero, ano an magigin reaksion niato kun may saro na makapaluya o makakolog sa satong boot? Kun totogotan niato na garo makahilo sa satong puso an makuring paghinanakit sa sarong kapwa parasamba, puedeng mameligro an satong integridad sa Dios. An gawe-gawe nin iba dai noarin man dapat na magin sarahotan na kita makuring maghinanakit sa Dios o bayaan an satong kaimbodan. (Sal. 119:165) An pagtagal dawa sa ibong nin mga pagbalo matabang sa sato na mapagdanay an satong integridad.\n14. Ano an reaksion kan mga nagdadanay na may integridad dapit sa mga pagbabago sa organisasyon asin sa mga pagpakarhay sa doktrina?\n14 Puede man niatong mapagdanay an satong integridad paagi sa paglikay na magparahanap nin sala asin magin mapagkritika. Siempre, nangangahulogan iyan nin pagigin maimbod ki Jehova. Binebendisyonan nia an saiyang banwaan ngonyan nin orog kisa kasuarin man. Sa bilog na kasaysayan, ngonyan sana napamuraway na marhay sa daga an dalisay na pagsamba. (Isa. 2:2-4) Kun may ginigibong mga pagliliwat sa pagpaliwanag kan mga teksto sa Biblia o sa kun paano gigibohon an mga bagay-bagay, gusto niatong akoon iyan. Naoogma kitang marhay na maheling an ebidensia nin nag-oorog pang espirituwal na liwanag. (Tal. 4:18) Kun nadedepisilan kita na masabotan an sarong pagbabago, ipinapamibi niato ki Jehova na logod tabangan kitang masabotan an puntong iyan. Mientras tanto, kita makinuyog na nagtatagal, na pinapagdadanay an satong integridad.\nPaano Kun an Saro Dai Magdanay na May Integridad?\n15. Siisay sana an makakahale kan saimong integridad?\n15 Nakakapagpaisip an hapot na iyan, bako daw? Siring kan nanodan niato sa naenot na artikulo, mahalagang marhay nanggad an integridad. Kun mayo kita kaiyan, mayo kita nin marahay na relasyon ki Jehova asin mayo nin tunay na paglaom. Tandaan ini: Saro sanang tawo sa uniberso an makakahale kan saimong integridad. Ika iyan. Nasabotan na marhay ni Job an katotoohan na iyan. Sia nagsabi: “Sagkod na ako magadan dai ko hahaleon sa sakuyang sadiri an sakuyang integridad!” (Job 27:5) Kun ika igwa nin kaparehong determinasyon asin kun ika magdadanay na dayupot ki Jehova, dai noarin man mahahale sa saimo an saimong integridad.—Sant. 4:8.\n16, 17. (a) Kun an saro magkasala nin magabat, ano an dai nia dapat gibohon? (b) Ano an dapat niang gibohon?\n16 Pero, an nagkapira dai nakakapagpadanay kan saindang integridad. Kun paanong nangyari iyan kan yaon pa an mga apostol, an nagkapira man ngonyan paorootrong nagkakasala nin magabat. Kun nangyari iyan sa saindo, dai na daw nin paglaom an situwasyon nindo? Dai man. Ano an puedeng gibohon? Pag-olayan nguna niato kun ano an dai dapat gibohon. An tendensia nin tawo iyo na itago an kasalan sa mga magurang, kapwa Kristiano, o kamagurangan. Minsan siring, ipinapagirumdom sa sato kan Biblia: “An nagtatahob sa saiyang mga kalapasan dai magigin mapanggana, alagad an minatuga asin minabaya kaiyan papahelingan nin pagkaherak.” (Tal. 28:13) An mga naghihingoang itago an saindang mga kasalan naggigibo nin makaturotristeng sala, huli ta mayo nin ano man na puedeng itago sa Dios. (Basahon an Hebreo 4:13.) An nagkapira nagpoprobar pa ngani na magkaigwa nin dobleng pamumuhay, na sagin naglilingkod ki Jehova mantang naggigibo nin kasalan. An siring na buhay mayo nanggad nin integridad—an totoo, iyan biyong kabaliktaran nin integridad. Dai naoogma si Jehova sa mga akto nin pagsamba kan mga indibiduwal na itinatago an magabat na mga kasalan. Sa kabaliktaran, an siring na pagsaginsagin nakakapaanggot sa saiya.—Tal. 21:27; Isa. 1:11-16.\n17 Kun an sarong Kristiano maimbuelto sa magabat na kasalan, malinaw kun ano an dapat niang gibohon. Panahon na iyan na magpatabang sia sa Kristianong kamagurangan. May areglo si Jehova sa pag-asikaso sa mga kaso nin grabeng helang sa espirituwal. (Basahon an Santiago 5:14.) Dai pagtogotan an pagkatakot sa posibleng disiplina o pagtatanos na makaolang sa saindo sa pagmamaigot na ikabalik an saindong marahay na espirituwal na salud. Total, totogotan daw nin sarong madonong na tawo an temporaryong kolog nin ineksion o operasyon pa ngani na makaolang sa pag-asikaso nia sa sarong problema sa salud na nagsasapeligro kan buhay nia?—Heb. 12:11.\n18, 19. (a) Paano ipinapaheling kan halimbawa ni David na puedeng ikabalik an integridad? (b) Ano an saindong determinasyon mapadapit sa saindong integridad?\n18 Igwa daw nin paglaom na maomayan nin lubos? Puede daw na ikabalik an integridad kun iyan mawara? Isip-isipon giraray an halimbawa ni David. Sia nagkasala nin magabat. Nagheling sia na may makosog na pagmawot na mapasaiya an agom nin ibang lalaki, nakakomiter sia nin pagsambay, asin nagpakana sia na ipagadan an daing kasalan na agom na lalaki. Masakit isipon na si David sarong tawong may integridad kan panahon na idto, bako daw? Pero, dai na daw nin paglaom an saiyang situwasyon? Kinaipuhan ni David nin mapuersang disiplina asin nag-ako sia kaiyan. Kun siring, kinaherakan sia ni Jehova huling sia sinserong nagsolsol. Nagkaleksion si David sa disiplinang iyan asin ikinabalik nia an saiyang integridad paagi sa pagkuyog sa Dios asin pagtagal ano man an mangyari. An buhay ni David sarong halimbawa kan mababasa niato sa Talinhaga 24:16: “An matanos puedeng mapukan nin dawa pitong beses, asin sia siertong matindog.” An resulta? Isip-isipon an sinabi ni Jehova ki Salomon manongod ki David pagkagadan kaini. (Basahon an 1 Hade 9:4.) Nagirumdoman nin Dios si David bilang sarong tawong may integridad. Sa katunayan, puedeng linigon ni Jehova an digta nin magabat pa nganing mga kasalan kan nagsosolsol na mga parakasala.—Isa. 1:18.\n19 Iyo, kamo magigin mga tawong may integridad paagi sa pagpaheling nin mamomoton na pagkuyog. Papagdanayon an maimbod na pagtagal, asin kun makagibo nin magabat na kasalan, magpaheling nin tunay na pagsolsol. Mahalagang marhay nanggad an satong integridad! Logod na an lambang saro sa sato magkaigwa kan nagin determinasyon ni David: “Para sa sako, maglalakaw ako sa sakong integridad.”—Sal. 26:11.\n^ par. 10 Helingon An Torrengbantayan na Pebrero 15, 2004, pahina 13, parapo 15.\n• Paano kamo magigin tawong may integridad?\n• Sa anong mga paagi mapagdadanay nindo an saindong integridad?\n• Paano posibleng ikabalik an integridad?\n‘MARAHAYON NANGGAD IYAN’\nIyan an sabi nin sarong babae, na limang bulan nang bados, mapadapit sa kabootan asin integridad nin sarong tawong dai nia kamidbid. Yaon sia kaidto sa sarong kapihan, asin pakalihis nin mga pirang oras pagkahale nia, narealisar nia na nawalat nia duman an saiyang pitaka. An pitaka may laog na $2,000, mas dakula nanggad na kantidad kisa sa parate niang dara. “Biyo akong nanluya,” an sabi nia kan huri sa sarong lokal na peryodiko. Minsan siring, sarong hoben na babae an nakakua kan pitaka asin tolos na hinanap an talagang kagsadiri kaiyan. Huling dai nia nakua an kagsadiri, dinara nia an pitaka sa presinto, asin sa katapustapusi nahanap kan pulis an bados na babae. “Talagang marahayon nanggad an ginibong iyan,” an sabi kan nagpapasalamat na kagsadiri. Taano ta an hoben na babae naghingoa nanggad na ikabalik an kuarta? An peryodiko nagkomento na an babae, bilang saro sa Mga Saksi ni Jehova, “nagpaheling nin siring na integridad huli sa relihion na dian sia pinadakula.”\nPuedeng mapagdanay nin mga hoben an integridad kun binabalo\nDai napagdanay ni David an integridad sa laog nin sarong panahon, alagad ikinabalik nia iyan\nI-share I-share Magdadanay daw Kamo sa Saindong Integridad?\nTaano ta Dapat Nindong Papagdanayon an Saindong Integridad?\nPahalagahan an Daing Kaparehong Papel ni Jesus sa Katuyohan nin Dios\nDeterminado na Lubos na Magpatotoo\nAn Suanoy na Cuneiform Asin an Biblia\nNaheling Ko na Nag-ooswag Iyan sa Korea\nTampok na mga Kabtang sa mga Surat ni Juan Asin ni Judas\nIndise kan mga Tema Para sa 2008 An Torrengbantayan\nText Mga opsiyon sa pag-download AN TORRENGBANTAYAN—PAG-AADALAN NA EDISYON Disyembre 2008\nI-share I-share AN TORRENGBANTAYAN—PAG-AADALAN NA EDISYON Disyembre 2008\nAN TORRENGBANTAYAN—PAG-AADALAN NA EDISYON Disyembre 2008


JW Library App: Pag-highlight nin mga Text (iOS) | JW.ORG Help\nIgwa nin duwang paagi para maka-highlight nin mga tataramon.\nPinduton nin medyo haloy-haloy an tataramon para mapili iyan. Gamiton an mga handle tanganing ma-adjust kun sagkod sain an iha-highlight. Sa maluwas na context menu, pinduton an Highlight button dangan pumili nin kulor na gusto mong gamiton sa pag-highlight nin mga tataramon.\nPara ma-highlight an sarong tataramon o frase paagi sa saro sanang gesture, pinduton iyan nin haloy-haloy dangan i-drag na pinapaagihan an mga tataramon. Mantang ginigibo mo iyan, maha-highlight na an mga tataramon. Pag nagibo mo na iyan, maluwas nin madali an menu. Puwede mong gamiton ini tanganing baguhon an kulor kan highlight, o tanganing i-delete iyan.\nPara mabago an kulor kan highlight, pinduton an na-highlight na tataramon o frase dangan pumili nin bagong kulor. Para mahali an highlight, pinduton an tataramon o frase na naka-highlight dangan pinduton an Delete button.\nIlinuwas an mga feature na ini kan Nobyembre 2015 sa JW Library 1.6, na puwede sa iOS 7.0 pataas. Kun dai mo pa nahihiling an mga feature na ini, sundan tabi an mga instruksiyon sa artikulo na “Paggamit kan JW Library—iOS,” sa irarom kan I-download an Pinakabagong mga Feature.


Kanding - Wikipedia\nAn inaatáman na kanding (Capra aegagrus hircus) saróng pinagaro' na sub-espesyo kan Layas na Kanding sa Sur-sulnopan na Asya asín Subangan na Europa. Kabáli iní sa pamilya Bovidae asín haraníng pinsán sa obeha: pareho yaon sindá sa lindóng kan sub-pamilya na Caprinae. Labí sa tolóng gatós an manlaenlaen na kasta nin kanding.\nugbon pa na kanding\nKanding laban sa kanding\nAn kanding sarô sa halóy nang marháy na pig-aatáman na espesyo. Pira nang ribong taón nang inaatáman an kanding huli ta pigkukuanán iní nin gatas, karne, kublít asín buhok. Sa ika-20ng siglo nauuso na an kanding komo alag.\nSa Ingles an babaeng kanding inaapód na does o nannies, an lalaki bucks o billies asín an saindáng mga ogbón, kids an apód. An mga kapón na kanding inaapód man sa Ingles na wethers. An karne nin huben pang kanding inaapód na kid o cabrito asín an sa guráng na, inaapód na chevon o mutton.\nMga luto sa karne nin kandingLiwaton\nSa Filipinas nauso an magkapirang luto sa kanding: kalderetang kanding, adobong kanding, kanding na sisig, karneng kanding na sinabawan, inasal na kanding. An mga ini popular na marhay sa mga inoman asin mga restoran.\nSa ibang lugar, an kanding ginagamit man sa paggoyod nin kariton.\nNagkakakan na kanding.\nKinua sa "https://bcl.wikipedia.org/w/index.php?title=Kanding&oldid=212615"\nLast edited on 25 Agosto 2021, at 08:40\nHuring binago an pahinang ini kaitong 25 Agosto 2021, alas 08:40.


Naga andam na sa Palarong Bikol ‘18\nPreparado na an Departamento de Edukasyon (DepEd) asin an lokal na gobierno kan Ciuadad nin Naga bilang presentador kan Palarong Bikol 2018 na paparticparan kan mga atleta hali sa anom na provincias asin pitong ciudades kan Bikol na masikad an karawat sa Febrero 3 sa paagi kan ceremonya alas 3:00 nin hapon na papangenotan ni Bise Presidente Leni Robredo bilang juespe de honor.\nAn pagbukas kan karawat gigibohon sa Metro Naga Sports Complex sa Barangay Pacol na aatendiran nin diez mil na mga atleta kaibanan an saindang mga coaches, team managers gikan sa treceng division mientras na maabot sa cinco mil an maparticipar sa field demonstration kumpara kan Palarong Bikol 2016 na igwa sanang tres mil.\nSinabi ninda Alcalde John Bongat asin DepEd Superintendent William Gando kan Ciudad nin Naga na andam na an mga facilidades sa manlaen-laen na playing venues asin mga billeting centers sa quince mga escuelas publica.\nHasa na an ciudad sa mga preparasyon sa palaro mientras na duwang taon pa lang an nakakaagi iyo man an naging presentador kan 2016 asin kan nakaaging administrasyon ni dipuntong Alcalde Jesse Robredo perang veces na nagkaigwa kan kaparejong sports event sagcod na nagkaigwa pa digdi kan Palarong Pambansa.\nSi Alcalde Bongat naglalaom na an contingent kan ciudad makakawikaw liwat an over-all champion, arog kan nangyari kan 2016.\nKan nakaaging taon 2017, an Ciudad nin Naga nag-ika duwa sa Camarines Sur, na solamente sarong bulawan na medalya sana an deferencia.\nSa Febrero 4 magkakaigwa muna nin solidarity meeting na an envuelto an opisyales kan Palarong Bikol 2018 nganing mapinalisar kan papandayon na mga reglamento sa manlaen-laen na sports event asin sa Febrero 5 iyo na an pagpuon kan mga karawat.\nAn gabos na resulta kan mga karawat iaapon sa Blue Room kan City Hall sa paagi nin internet hali sa Metro Naga Sports Complex asin hali iba pang playing venues na kaipuhan munang i-validate an pinal na resulta na kukuanon kan miembros kan media.\nAndam na an Communication Center sa City Hall na digdi iaapod an ano man na problema na kaipuhan ma-aksyon tolos kan ciudad.\nPuon kan Enero 30 nag-arabotan na an ibang delegasyon mantang piglalaoman na completo na an gabos na atleta sa Febrero 1 asin yaon na sa mga billeting centers.\nKabali sa mga sports event iyo an minasunod; aero gymnastics, archery, arnis, athletics, badminton, billards, baseball. Basketball, boxing, chess, dance sports gymnastis, football, futsal, sepak takraw, softball, swimming, table tennis, taekwondo, lawn tennis, volleyball, wushu, pencak silat, wrestling, goal ball asin volleyball girls.\nAn Bicol Medical Center asin an City Health Office nagpahayag naman kan saindang kaandaman ano man na emerhencia sa ngaran na salud kan mga atleta asin igwang preparadong mga ambulancia.\nAfuera kan palaro ngonian na taon, an Ciudad nin Naga iyo an magiging presentador ngonian na taon kan Private Schools Athletic Association (PRISAA) - Bikol sa maabot na Febrero 22 asin sa Hunyo ngonian na taon iyo an Batang Pinoy – Luzon Leg, sabi pa kan jefe ejecutivo kan ciudad.\nSa lado kan paz y orden an Naga City Police Office (NCPO) sa pamamayo ni City Director Sr. Supt. Jonathan Panganiban madestino nin mga pulis sa mga billeting center asin nag-andam na sa pagmangenir kan bulos trafico an Public Safety Office.\nPakatapos kan Palarong Bikol 2018 an siisay man na magiging champion sa manlaen-laen na sports event iyo an marepresentar kan rehiyon sa gigibohon na Palarong sa Abril 2018 sa Ciudad nin Vigan sa provincia nin Ilocos Sur. (DPA)


An angat[baguhon an source]\nReglamento[baguhon an source]\nHababa sa 100 na aldaw[baguhon an source]\nPartisipante[baguhon an source]\nFilipinayzd[baguhon an source]\n2015-03-15 1 Guinness World Records Pinopoonan an artikulong ini.\n2015-03-17 4 Mario Maglinao Sarong tamboan an artikulong ini.\n2015-03-18 6 Simbahan nin Daraga Sarong saringsing an artikulong ini.\nKunokuno[baguhon an source]\n2020-01-03 1 An Pagkagimata ni Gregor Samsa Pinopoonan an artikulong ini.\n2020-01-04 2 Sinaraysay Pinopoonan an artikulong ini.\n3 Mga Tulang Tulala Pinopoonan an artikulong ini.\n2020-01-05 4 Salugsog sa Sulog Pinopoonan an artikulong ini.\n2020-01-06 5 Santigwar (rawit-dawit) Pinopoonan an artikulong ini.\n6 Minatubod Ako sa Diklom Pinopoonan an artikulong ini.\n2020-01-07 7 Sa Gilid nin Baybay, Igwang Natugaan, Igwang Pigpapalaom Pinopoonan an artikulong ini.\n8 Bikol Poetry Galore At Last: A Report Pinopoonan an artikulong ini.\n9 Pagluluno at iba pang Tula Pinopoonan an artikulong ini.\n2020-01-08 10 The Last Sacristan Mayor and The Most Expensive Mass for the Dead Pinopoonan an artikulong ini.\n11 Patid Pinopoonan an artikulong ini.\n2020-01-10 12 P'wera Bisita Pinopoonan an artikulong ini.\n13 Alinsunurang Awit Pinopoonan an artikulong ini.\n2020-01-14 14 An Sadit na Prinsipe Pinopoonan an artikulong ini.\n15 Dain Linaw an Hinaw Pinopoonan an artikulong ini.\n2020-01-16 16 Bantas Pinopoonan an artikulong ini.\n2020-01-17 17 Jesse Robredo, Proud Nagueño Memories Pinopoonan an artikulong ini.\n2020-01-18 18 Partido Sosyalista kan Filipinas Pinopoonan an artikulong ini.\n2020-01-19 19 KALIBAPI Pinopoonan an artikulong ini.\n2020-01-20 20 Puławy Pinopoonan an artikulong ini.\n2020-02-03 21 Lambang Ika, Kita Gabos Pinopoonan an artikulong ini.\n2020-02-04 22 The Next Great Tagalog Novel Pinopoonan an artikulong ini.\n2020-02-14 23 Kulto ni Santiago Pinopoonan an artikulong ini.\n2020-02-16 24 Girok:Erotika Pinopoonan an artikulong ini.\n2020-02-19 25 Sa Pagdating ng Barbaro at Iba pang mga Dula Pinopoonan an artikulong ini.\n2020-02-21 26 Art and Feminism in the Philippines Edit-a-thon 2020 Pinopoonan an artikulong ini.\n2020-02-27 27 Biyolensiya sa mga Babayi sa Filipinas Pinopoonan an artikulong ini.\n2020-03-08 28 Postcolonial feminism Pinopoonan an artikulong ini.\n2020-03-11 29 Hadja Saran Daraba Pinopoonan an artikulong ini.\n2020-03-11 30 Faiza Jama Mohamed Pinopoonan an artikulong ini.\n2020-03-11 31 Nanfadima Magassouba Pinopoonan an artikulong ini.\n2020-04-15 32 Haruki Murakami Pinopoonan an artikulong ini.\n2020-04-16 33 Hear the Wind Sing Pinopoonan an artikulong ini.\n2020-04-27 34 J. D. Salinger Pinopoonan an artikulong ini.\n2020-04-28 35 The Catcher in the Rye Pinopoonan an artikulong ini.\n2020-04-29 36 Nine Stories (Salinger) Pinopoonan an artikulong ini.\n2020-04-30 37 Hard-Boiled Wonderland and the End of the World Pinopoonan an artikulong ini.\n2020-04-30 38 Kasuo Ishiguro Pinopoonan an artikulong ini.\n2020-04-30 39 A Pale View of Hills Pinopoonan an artikulong ini.\n2020-05-17 40 George Abraham (Poet) Pinopoonan an artikulong ini.\n2020-05-18 41 Lucy Tan Pinopoonan an artikulong ini.\n2020-05-18 42 No Tokens Pinopoonan an artikulong ini.\n2020-05-18 43 K-Ming Chang Pinopoonan an artikulong ini.\n2020-06-11 44 Pagkakan Rawitdawit, Mga Piling Dakitaramon Pinopoonan an artikulong ini.\n2020-06-14 45 Galo J.L. Abcede Pinopoonan an artikulong ini.\n2020-06-16 46 Felipe B. Arcos Pinopoonan an artikulong ini.\n2020-06-18 47 Conrado Beloso Pinopoonan an artikulong ini.\n2020-06-19 48 Yatoy Carretas Pinopoonan an artikulong ini.\n2020-06-22 49 Dada Docot Pinopoonan an artikulong ini.\n2020-06-23 50 Duke Thomas Dolorical Pinopoonan an artikulong ini.\n2020-06-23 51 Janet Go-Alano Pinopoonan an artikulong ini.\n2020-07-01 52 Himati Poetry Reading Series Pinopoonan an artikulong ini.\n2020-07-01 53 Tilad Pinopoonan an artikulong ini.\n2020-07-28 54 From Naga with Lurv Pinopoonan an artikulong ini.\n2020-07-30 55 Basta Pinopoonan an artikulong ini.\n2020-07-31 56 Pitong Gulod pa ang Layo Pinopoonan an artikulong ini.\n2020-08-01 57 Rick Hansen Pinopoonan an artikulong ini.\n2020-08-04 51 Gong Baoren Pinopoonan an artikulong ini.\n2020-08-06 59 Sa Kasunod ng 909 Pinopoonan an artikulong ini.\n2020-08-14 60 Labi Pinopoonan an artikulong ini.\n2020-10-06 61 National Democratic Front of the Philippines Pinopoonan an artikulong ini.\n2020-10-06 62 A Separate Peace Pinopoonan an artikulong ini.\n2020-10-10 63 Gregory Maguire Pinopoonan an artikulong ini.\n2020-10-13 64 Brian Doyle (writer) Pinopoonan an artikulong ini.\n2020-10-14 65 A Burnt-Out Case Pinopoonan an artikulong ini.\n2020-12-20 66/59 A Wild Sheep Chase Pinopoonan an artikulong ini.\n2020-12-21 67/60 Dance Dance Dance (novel) Pinopoonan an artikulong ini.\n2021-01-01 1 Taboan Writers Festival Pinopoonan an artikulong ini.\n2021-01-02 2 Sa Ngaran nin Aki Pinopoonan an artikulong ini.\n2021-01-03 3 The Wind-Up Bird Chronicle Pinopoonan an artikulong ini.\n2021-01-04 4 Quezon Memorial Circle Pinopoonan an artikulong ini.\n2021-01-05 5 Ang Makina ni Mang Turing Pinopoonan an artikulong ini.\nShiminUfesoj[baguhon an source]\n2020-19-01 1 PNR Bicol Commuter Pinopoonan an artikulong ini.\n2020-19-01 2 TV Patrol Bicol Pinopoonan an artikulong ini.\n2020-19-01 3 Tawong Tabon Sarong saringsing an artikulong ini.\n2020-19-01 4 Pampatrolyang baroto na klase nin Moa Pinopoonan an artikulong ini.\n2020-24-01 5 Homo luzonensis Sarong saringsing an artikulong ini.\n2020-18-02 6 Nani Wartabone Sarong saringsing an artikulong ini.\n2021-03-01 7 Tulang nin Ishango Sarong saringsing an artikulong ini.\n2021-18-01 8 Kanyon na kawayan Sarong saringsing an artikulong ini.\n2021-21-04 9 Lucie Pinson Pinopoonan an artikulong ini.\n2021-22-04 10 Mga tataramon na Tsoko Sarong saringsing an artikulong ini.\n2021-30-04 11 Panrehiyon na tataramon Sarong saringsing an artikulong ini.\n2021-1-05 12 An Dalan kan ASEAN Sarong saringsing an artikulong ini.\n2021-06-05 13 Saoi O'Connor Pinopoonan an artikulong ini.\n2021-22-05 14 Kris Kovick Pinopoonan an artikulong ini.\n2021-12-06 15 Bukid Hamaguitan Pinopoonan an artikulong ini.\n2021-14-06 16 Danaw nin Venado Pinopoonan an artikulong ini.\n2021-17-06 17 Salog Loboc Pinopoonan an artikulong ini.\n2021-22-06 18 Estratobulkan Pinopoonan an artikulong ini.\n2021-22-06 19 Bukid Iraya Pinopoonan an artikulong ini.\n2021-15-05 20 Ma-adios Pinopoonan an artikulong ini.\n2021-15-05 21 Bukid Pinatubo Pinopoonan an artikulong ini.\n2021-10-06 22 Baybayon Pinopoonan an artikulong ini.\n2021-02-07 23 Isla nin Apo Pinopoonan an artikulong ini.\n2021-15-07 20 Iskriturang Tai Noi Pinopoonan an artikulong ini.\nRalffralff[baguhon an source]\n2020-12-30 1 Potasyo Sarong tamboan an artikulong ini.\n2020-12-30 2 Kalsyo Sarong tamboan an artikulong ini.\n2020-12-30 3 Titanyo Sarong tamboan an artikulong ini.\n2020-12-31 4 Kromyo Sarong tamboan an artikulong ini.\n2020-12-31 5 Mangganeso Sarong tamboan an artikulong ini.\n2021-01-01 6 Bakal Sarong tamboan an artikulong ini.\n2021-01-02 7 Kobalto Sarong tamboan an artikulong ini.\n2021-01-02 8 Nickel Sarong tamboan an artikulong ini.\n2021-01-02 9 Tanso Sarong tamboan an artikulong ini.\n2021-01-03 10 Zinc Sarong tamboan an artikulong ini.\n2021-01-04 11 Bromina Sarong tamboan an artikulong ini.\n2021-01-04 12 Krypton Sarong tamboan an artikulong ini.\n2021-01-05 13 Iyodo Sarong tamboan an artikulong ini.\n2021-01-05 14 Xenon Sarong tamboan an artikulong ini.\n2021-01-06 15 Pirak Sarong tamboan an artikulong ini.\n2021-01-07 16 Asoge Sarong tamboan an artikulong ini.\n2021-01-07 17 Maragtas Pinopoonan an artikulong ini. #WikiPHmonth\n2021-01-08 18 Selenyo Sarong tamboan an artikulong ini.\n2021-01-09 19 Pintados Sarong saringsing an artikulong ini. #WikiPHmonth\n2021-01-10 20 Simbahan nin Miagao Sarong saringsing an artikulong ini. #WikiPHmonth\n2021-01-11 21 Radon Sarong tamboan an artikulong ini.\n2021-01-12 22 Sesyo Sarong tamboan an artikulong ini.\n2021-01-13 23 Baryo (elemento) Sarong tamboan an artikulong ini.\n2021-01-14 24 Rubidyo Sarong tamboan an artikulong ini.\n2021-01-15 25 Estronsiyo Sarong tamboan an artikulong ini.\n2021-01-15 26 Radyo (elemento) Sarong tamboan an artikulong ini.\n2021-01-16 27 Pransyo Sarong tamboan an artikulong ini.\n2021-01-17 28 Kumpederasyon nin Madyaas Pinopoonan an artikulong ini. #WikiPHmonth\n2021-01-17 29 Arseniko Sarong tamboan an artikulong ini.\n2021-01-17 30 Teluryo Sarong tamboan an artikulong ini.\n2021-01-18 31 Astato Sarong tamboan an artikulong ini.\n2021-01-19 32 Polonyo (elemento) Sarong tamboan an artikulong ini.\n2021-01-20 33 Galyo (elemento) Sarong tamboan an artikulong ini.\n2021-01-21 34 Hermaniyo Sarong tamboan an artikulong ini.\n2021-01-22 35 Wolpramyo Sarong tamboan an artikulong ini.\n2021-01-22 36 Hinilawod Pinopoonan an artikulong ini. #WikiPHmonth\n2021-01-23 37 Antimonyo Sarong tamboan an artikulong ini.\n2021-01-24 38 Bismuto Sarong tamboan an artikulong ini.\n2021-01-25 39 Ati-Atihan Pinopoonan an artikulong ini. #WikiPHmonth\n2021-01-26 40 Dinagyang Pinopoonan an artikulong ini. #WikiPHmonth\n2021-01-26 41 Lata Sarong tamboan an artikulong ini.\n2021-01-27 42 Sinulog Pinopoonan an artikulong ini. #WikiPHmonth\n2021-01-27 43 Bulan (astronomiya) Sarong tamboan an artikulong ini.\n2021-01-28 44 Tingga Sarong tamboan an artikulong ini.\n2021-01-29 45 Biringan Pinopoonan an artikulong ini. #WikiPHmonth\n2021-01-30 46 Temperatura Pinopoonan an artikulong ini.\n2021-01-31 47 Materya Pinopoonan an artikulong ini.\n2021-02-01 48 Black hole Pinopoonan an artikulong ini.\n2021-02-02 49 Asidong asetiko Pinopoonan an artikulong ini.\n2021-02-03 50 Benzene Pinopoonan an artikulong ini.\n2021-02-04 51 Bitoon Pinopoonan an artikulong ini.\n2021-02-05 52 Binondo Pinopoonan an artikulong ini. #WikiPHmonth\n2021-02-05 53 Solido Sarong tamboan an artikulong ini.\n2021-02-06 54 COVID-19 Pinopoonan an artikulong ini.\n2021-02-06 55 Etanol Sarong saringsing an artikulong ini.\n2021-02-06 56 Likido Sarong tamboan an artikulong ini.\n2021-02-07 57 Gas Sarong tamboan an artikulong ini.\n2021-02-08 58 Plasma Pinopoonan an artikulong ini.\n2021-02-09 59 Platino Sarong tamboan an artikulong ini.\n2021-02-10 60 Seda Pinopoonan an artikulong ini.\n2021-02-11 61 Coal Pinopoonan an artikulong ini.\n2021-02-12 62 Mikroorganismo Pinopoonan an artikulong ini.\n2021-02-13 63 Inhinyeriyang pangkapalibotan Pinopoonan an artikulong ini.\n2021-02-14 64 Charles Darwin Pinopoonan an artikulong ini.\n2021-02-15 65 Kolesterol Pinopoonan an artikulong ini.\n2021-02-16 66 Kondensadang Bose-Einstein Pinopoonan an artikulong ini.\n2021-02-17 67 Selula Pinopoonan an artikulong ini.\n2021-02-18 68 Caboloan Pinopoonan an artikulong ini. #WikiPHmonth\n2021-02-19 69 Nomenklaturang binomyal Pinopoonan an artikulong ini.\n2021-02-20 70 Pagsangaw Pinopoonan an artikulong ini.\n2021-02-21 71 Atomo Pinopoonan an artikulong ini.\n2021-02-22 72 Bakterya Pinopoonan an artikulong ini.\n2021-02-23 73 Bakuna Pinopoonan an artikulong ini.\n2021-02-24 74 Ma-i Pinopoonan an artikulong ini. #WikiPHmonth\n2021-02-25 75 Petrolyo Pinopoonan an artikulong ini.\n2021-02-26 76 Alkohol Pinopoonan an artikulong ini.\n2021-02-27 77 Kompuwesto Pinopoonan an artikulong ini.\n2021-02-27 78 Elementong kimikal Pinopoonan an artikulong ini.\n2021-02-27 79 Molibdeno Sarong tamboan an artikulong ini.\n2021-02-28 80 Uusipon Pinopoonan an artikulong ini.\n2021-03-01 81 Kondensasyon Pinopoonan an artikulong ini.\n2021-03-02 82 Iyono Sarong tamboan an artikulong ini.\n2021-03-03 83 Rutenyo Sarong tamboan an artikulong ini.\n2021-03-04 84 Molekula Pinopoonan an artikulong ini.\n2021-03-05 85 Glukosa Pinopoonan an artikulong ini.\n2021-03-06 86 Presyon Sarong tamboan an artikulong ini.\n2021-03-06 87 Planeta Pinopoonan an artikulong ini.\n2021-03-06 88 Mole (yunit) Sarong tamboan an artikulong ini.\n2021-03-07 89 Bitamina C Pinopoonan an artikulong ini.\n2021-03-08 90 Polimero Pinopoonan an artikulong ini.\n2021-03-09 91 Pandemya Sarong tamboan an artikulong ini.\n2021-03-10 92 Hidrokarburo Sarong tamboan an artikulong ini.\n2021-03-11 93 María Orosa Sarong saringsing an artikulong ini.\n2021-03-12 94 Lourdes J. Cruz Sarong saringsing an artikulong ini.\n2021-03-12 95 Han Hyo-joo Pinopoonan an artikulong ini.\n2021-03-13 96 Gregoria de Jesús Pinopoonan an artikulong ini.\n2021-03-13 97 Josette Biyo Pinopoonan an artikulong ini.\n2021-03-14 98 Encarnacion Alzona Sarong saringsing an artikulong ini.\n2021-03-15 99 Whang-od Pinopoonan an artikulong ini.\n2021-03-16 100 Clara Lim-Sylianco Pinopoonan an artikulong ini.\n2021-03-16 101 Park Min-young Pinopoonan an artikulong ini.\n2021-03-17 102 Luz Oliveros-Belardo Pinopoonan an artikulong ini.\n2021-03-17 103 Bae Suzy Pinopoonan an artikulong ini.\n2021-03-18 104 Urduja Pinopoonan an artikulong ini.\n2021-03-19 105 Aurora Quezon Pinopoonan an artikulong ini.\n2021-03-19 106 Chungha Pinopoonan an artikulong ini.\n2021-03-20 107 Mercedes Concepcion Sarong saringsing an artikulong ini.\n2021-03-20 108 Sunmi Pinopoonan an artikulong ini.\n2021-03-21 109 Magdalena Leones Pinopoonan an artikulong ini.\n2021-03-21 110 Lantano Sarong tamboan an artikulong ini.\nMaffeth.opiana[baguhon an source]\n2021-04-15 1 Aspirin Sarong tamboan an artikulong ini.\n2021-04-16 2 Diego Silang Sarong tamboan an artikulong ini.\n2021-04-17 3 Tocino Sarong tamboan an artikulong ini.\n2021-04-18 4 Barong Tagalog Sarong tamboan an artikulong ini.\n2021-04-19 5 Bestidang Maria Clara Sarong tamboan an artikulong ini.\n2021-04-20 6 Baro't Saya Sarong tamboan an artikulong ini.\n2021-04-21 7 Lechon Sarong tamboan an artikulong ini.\n2021-04-22 8 Michael Cinco Sarong tamboan an artikulong ini.\n2021-04-23 9 Sistema nin panurat Sarong tamboan an artikulong ini.\n2021-04-24 10 Moda asin pagbado sa Filipinas Sarong tamboan an artikulong ini.\n2021-04-25 11 Sinigang Sarong tamboan an artikulong ini.\n2021-04-26 12 Pitoy Moreno Sarong tamboan an artikulong ini.\n2021-04-27 13 Ukay-ukay Sarong tamboan an artikulong ini.\n2021-04-28 14 Bahag Sarong tamboan an artikulong ini.\n2021-04-29 15 Suman Sarong tamboan an artikulong ini.\n2021-04-30 16 Tapa Sarong tamboan an artikulong ini.\n2021-05-01 17 Bulalo Sarong tamboan an artikulong ini.\n2021-05-02 18 Tinola Sarong tamboan an artikulong ini.\n2021-05-03 19 Francisco Dagohoy Sarong tamboan an artikulong ini.\n2021-05-04 20 Henry Otley Beyer Sarong tamboan an artikulong ini.\n2021-05-05 21 William Henry Scott Sarong tamboan an artikulong ini.\n2021-05-06 22 Felipe Landa Jocano Sarong tamboan an artikulong ini.\n2021-05-07 23 Gregorio F. Zaide Sarong tamboan an artikulong ini.\n2021-05-08 24 Ambeth Ocampo Pinopoonan an artikulong ini.\n2021-05-09 25 Renato Constantino Sarong tamboan an artikulong ini.\n2021-05-10 26 Victoria's Secret Fashion Show Sarong tamboan an artikulong ini.\n2021-05-11 27 Philippine Fashion Week Sarong tamboan an artikulong ini.\n2021-05-12 28 Pagbado sa Indya Sarong tamboan an artikulong ini.\n2021-05-13 29 Leonardo Fibonacci Sarong tamboan an artikulong ini.\n2021-05-14 30 Archimedes Sarong tamboan an artikulong ini.\n2021-05-15 31 Martin Delgado Sarong tamboan an artikulong ini.\n2021-05-16 32 Bagoong Sarong tamboan an artikulong ini.\n2021-05-17 33 Batchoy Sarong tamboan an artikulong ini.\n2021-05-18 34 Lambanog Sarong tamboan an artikulong ini.\n2021-05-19 35 Satay Sarong tamboan an artikulong ini.\n2021-05-20 36 Humba Sarong tamboan an artikulong ini.\n2021-05-21 37 León Kilat Sarong tamboan an artikulong ini.\n2021-05-22 38 Silog Sarong tamboan an artikulong ini.\n2021-05-23 39 Euclid Pinopoonan an artikulong ini.\n2021-05-24 40 Carl Friedrich Gauss Sarong tamboan an artikulong ini.\n2021-05-25 41 Muhammad ibn Musa al-Khwarizmi Sarong tamboan an artikulong ini.\n2021-05-26 42 Gottfried Wilhelm Leibniz Sarong tamboan an artikulong ini.\n2021-05-27 43 Kermit Tesoro Sarong tamboan an artikulong ini.\n2021-05-28 44 Peter Bellwood Sarong tamboan an artikulong ini.\n2021-05-29 45 Moda sa Islam Sarong tamboan an artikulong ini.\n2021-05-30 46 Leonhard Euler Sarong tamboan an artikulong ini.\n2021-05-31 47 Pierre de Fermat Sarong tamboan an artikulong ini.\n2021-06-01 48 Joseph Fourier Sarong tamboan an artikulong ini.\n2021-06-02 49 Urn Sarong tamboan an artikulong ini.\n2021-06-03 50 Pamilya Zóbel de Ayala Sarong tamboan an artikulong ini.\n2021-06-04 51 Cherie Gil Sarong tamboan an artikulong ini.\n2021-06-05 52 Sophie Germain Sarong tamboan an artikulong ini.\n2021-06-06 53 Thales Sarong tamboan an artikulong ini.\n2021-06-07 54 Blaise Pascal Sarong tamboan an artikulong ini.\n2021-06-08 55 Pythagoras Sarong tamboan an artikulong ini.\n2021-06-09 56 Ptolemy Sarong tamboan an artikulong ini.\n2021-06-10 57 René Descartes Sarong tamboan an artikulong ini.\n2021-06-11 58 Rendang Sarong tamboan an artikulong ini.\n2021-06-12 59 Lamaw Sarong tamboan an artikulong ini.\n2021-06-13 60 Binagol Sarong tamboan an artikulong ini.\n2021-06-14 61 Tiramisu Sarong tamboan an artikulong ini.\n2021-06-15 62 Kaldereta Sarong tamboan an artikulong ini.\n2021-06-16 63 Afritada Sarong tamboan an artikulong ini.\n2021-06-17 64 Paella Sarong tamboan an artikulong ini.\n2021-06-18 65 Givenchy Sarong tamboan an artikulong ini.\n2021-06-19 66 Louis Vuitton Sarong tamboan an artikulong ini.\n2021-06-20 67 Alviero Martini Sarong tamboan an artikulong ini.\n2021-06-21 68 Hermes Sarong tamboan an artikulong ini.\n2021-06-22 69 Dior Sarong tamboan an artikulong ini.\n2021-06-23 70 Burberry Sarong tamboan an artikulong ini.\n2021-06-24 71 Gucci Sarong tamboan an artikulong ini.\n2021-06-25 72 Balenciaga Sarong tamboan an artikulong ini.\n2021-06-26 73 Chanel Sarong tamboan an artikulong ini.\n2021-06-27 74 Rolex Sarong tamboan an artikulong ini.\n2021-06-28 75 Prada Sarong tamboan an artikulong ini.\n2021-06-29 76 Fendi Sarong tamboan an artikulong ini.\n2021-06-30 77 MCM Worldwide Sarong tamboan an artikulong ini.\n2021-07-01 78 Asian glossy starling Sarong tamboan an artikulong ini.\n2021-07-02 79 Kulasisi Sarong tamboan an artikulong ini.\n2021-07-03 80 Common Greenshank Sarong tamboan an artikulong ini.\n2021-07-04 81 Yellow-vented bulbul Sarong tamboan an artikulong ini.\n2021-07-05 82 Harrier Sarong tamboan an artikulong ini.\n2021-07-06 83 Eurasian whimbrel Sarong tamboan an artikulong ini.\n2021-07-07 84 Brown-throated sunbird Sarong tamboan an artikulong ini.\n2021-07-08 85 Philippine pitta Sarong tamboan an artikulong ini.\n2021-07-09 86 Brown shrike Sarong tamboan an artikulong ini.\n2021-07-10 87 Philippine trogon Sarong tamboan an artikulong ini.\n2021-07-11 88 Black-tailed godwit Sarong tamboan an artikulong ini.\n2021-07-12 89 Egret Sarong tamboan an artikulong ini.\n2021-07-13 90 Zebra dove Sarong tamboan an artikulong ini.\n2021-07-14 91 Guaiabero Sarong tamboan an artikulong ini.\n2021-07-15 92 Olive-backed Sunbird Sarong tamboan an artikulong ini.\n2021-07-16 93 Luzon hornbill Sarong tamboan an artikulong ini.\n2021-07-17 94 Blue-eared kingfisher Sarong tamboan an artikulong ini.\n2021-07-18 95 Palawan flowerpecker Sarong tamboan an artikulong ini.\n2021-07-19 96 Palawan peacock-pheasant Sarong tamboan an artikulong ini.\n2021-07-20 97 Crested Serpent Eagle Sarong tamboan an artikulong ini.\n2021-07-21 98 Philippine frogmouth Sarong tamboan an artikulong ini.\n2021-07-22 99 Lesser coucal Sarong tamboan an artikulong ini.\n2021-07-23 100 Philippine magpie-robin Sarong tamboan an artikulong ini.\nFilipinayzd (ika-2ng probar)[baguhon an source]\n2021-04-16 1 Levi Celerio Pinopoonan an artikulong ini.\nMaffeth.opiana (Round 2)[baguhon an source]\n2022-01-01 1 Marc Jacobs Sarong tamboan an artikulong ini.\n2022-01-02 2 Michael Kors Sarong tamboan an artikulong ini.\n2022-01-03 3 Alexander McQueen Sarong tamboan an artikulong ini.\n2022-01-04 4 Giorgio Armani Sarong tamboan an artikulong ini.\n2022-01-05 5 Christian Dior Sarong tamboan an artikulong ini.\n2022-01-06 6 Domenico Dolce Sarong tamboan an artikulong ini.\n2022-01-07 7 Raf Simons Sarong tamboan an artikulong ini.\n2022-01-08 8 Calvin Klein (fashion house) Sarong tamboan an artikulong ini.\n2022-01-09 9 David Arquette Sarong tamboan an artikulong ini.\n2022-01-10 10 Stefano Gabbana Sarong tamboan an artikulong ini.\n2022-01-11 11 Riccardo Tisci Sarong tamboan an artikulong ini.\n2022-01-12 12 Tarun Tahiliani Sarong tamboan an artikulong ini.\n2022-01-13 13 Karl Lagerfeld Sarong tamboan an artikulong ini.\n2022-01-14 14 Ozwald Boateng Sarong tamboan an artikulong ini.\n2022-01-15 15 Calvin Klein Sarong tamboan an artikulong ini.\n2022-01-16 16 Tommy Hilfiger Sarong tamboan an artikulong ini.\n2022-01-17 17 Michael Bastian Sarong tamboan an artikulong ini.\n2022-01-18 18 Nicolas Ghesquière Sarong tamboan an artikulong ini.\n2022-01-19 19 Alexander Wang (paradisenyo) Sarong tamboan an artikulong ini.\n2022-01-20 20 Stefano Pilati Sarong tamboan an artikulong ini.\n2022-01-21 21 Dries van Noten Sarong tamboan an artikulong ini.\n2022-01-22 22 Brandon Maxwell Sarong tamboan an artikulong ini.\n2022-01-23 23 Hubert de Givenchy Sarong tamboan an artikulong ini.\n2022-01-24 24 Kenneth Cole (paradisenyo) Sarong tamboan an artikulong ini.\n2022-01-25 25 Salvatore Ferragamo Sarong tamboan an artikulong ini.\n2022-01-26 26 Pierre Balmain Sarong tamboan an artikulong ini.\n2022-01-27 27 Nino Cerruti Sarong tamboan an artikulong ini.\n2022-01-28 28 Yohji Yamamoto Sarong tamboan an artikulong ini.\n2022-01-29 29 Ossie Clark Sarong tamboan an artikulong ini.\n2022-01-30 30 Bruce Oldfield Sarong tamboan an artikulong ini.\n2022-01-31 31 Emilio Pucci Sarong tamboan an artikulong ini.'\n2022-02-01 32 Bagong Taon nin Tsino Sarong tamboan an artikulong ini.'\n2022-02-02 33 Kapiyestahan nin Dinamulag Sarong tamboan an artikulong ini.'\n2022-02-03 34 Kapiyestahan nin Binalbal Sarong tamboan an artikulong ini.'\n2022-02-04 35 Moriones Festival Sarong tamboan an artikulong ini.'\n2022-02-05 36 Kapistahan nin Niyog Sarong tamboan an artikulong ini.'\n2022-02-06 37 Kapistahan nin Pamulinawen Sarong tamboan an artikulong ini.'\n2022-02-07 38 Kapistahan nin Paraw Regatta Sarong tamboan an artikulong ini.'\n2022-02-08 39 Tinikling Sarong tamboan an artikulong ini.'\n2022-02-09 40 Kapistahan nin Itom na Nazareno Sarong tamboan an artikulong ini.'\n2022-02-10 41 Kapistahan nin Kaamulan Sarong tamboan an artikulong ini.'\n2022-02-11 42 Kapistahan nin Tanduyong Sarong tamboan an artikulong ini.'\n2022-02-12 43 Kapistahan nin Sirong Sarong tamboan an artikulong ini.'\n2022-02-13 44 Kapistahan nin Imaculada Concepcion Sarong tamboan an artikulong ini.'\n2022-02-14 45 Misa de Gallo Sarong tamboan an artikulong ini.'\n2022-02-15 46 Kapistahan nin Torotot sa Syudad nin Davao Sarong tamboan an artikulong ini.'\n2022-02-16 47 Kapistahan nin Panaad sa Negros Sarong tamboan an artikulong ini.'\n2022-02-17 48 Kapistahan nin Strawberry Sarong tamboan an artikulong ini.'\n2022-02-18 49 Mga Seremonya sa Kuwaresma nin San Pedro Cutud Sarong tamboan an artikulong ini.'\n2022-02-19 50 Aldaw nin Kagitingan Sarong tamboan an artikulong ini.'\n2022-02-20 51 Kapistahan nin Talabukon Sarong tamboan an artikulong ini.'\n2022-02-21 52 Kapistahan nin Biniriyan Sarong tamboan an artikulong ini.'\n2022-02-22 53 Kapistahan nin Mantawi Sarong tamboan an artikulong ini.'\n2022-02-23 54 Bayle sa Obando Sarong tamboan an artikulong ini.'\n2022-02-24 55 Pagoda sa Wawa Sarong tamboan an artikulong ini.'\n2022-02-25 56 Kapistahan nin Sandugo Sarong tamboan an artikulong ini.'\n2022-02-26 57 Kapistahan nin Higantes Sarong tamboan an artikulong ini.'\n2022-02-27 58 Kapistahan nin Higanteng Parol Sarong tamboan an artikulong ini.'\n2022-02-28 59 Mardi Gras Sarong tamboan an artikulong ini.'\n2022-03-01 60 Jimin (parakanta, namundag kan 1995) Sarong tamboan an artikulong ini.\n2022-03-02 61 V (parakanta) Sarong tamboan an artikulong ini.\n2022-03-03 62 Jungkook Sarong tamboan an artikulong ini.\n2022-03-04 63 Kim Seok-jin Sarong tamboan an artikulong ini.\n2022-03-05 64 J-Hope Sarong tamboan an artikulong ini.\n2022-03-06 65 Choi Si-won Sarong tamboan an artikulong ini.\n2022-03-07 66 Jun Ji-hyun Sarong tamboan an artikulong ini.\n2022-03-08 67 MacKenzie Scott Sarong tamboan an artikulong ini.\n2022-03-09 68 Christine Lagarde Sarong tamboan an artikulong ini.\n2022-03-10 69 Mary Barra Sarong tamboan an artikulong ini.\n2022-03-11 70 Melinda French Gates Sarong tamboan an artikulong ini.\n2022-03-11 70 Abigail Johnson Sarong tamboan an artikulong ini.\n2022-03-11 70 Ana Botín Sarong tamboan an artikulong ini.\n2022-03-12 71 Ursula von der Leyen Sarong tamboan an artikulong ini.\n2022-03-13 72 Julie Sweet Sarong tamboan an artikulong ini.\n2022-03-14 73 Karen S. Lynch Sarong tamboan an artikulong ini.\n2022-03-15 77 Carol Tomé Sarong tamboan an artikulong ini.\n2022-03-16 78 Emma Walmsley Sarong tamboan an artikulong ini.\n2022-03-17 78 Jane Fraser (executive) Sarong tamboan an artikulong ini.\n2022-03-18 79 Gail Koziara Boudreaux Sarong tamboan an artikulong ini.\n2022-03-19 80 Rosalind Brewer Sarong tamboan an artikulong ini.\n2022-03-20 81 Susan Wojcicki Sarong tamboan an artikulong ini.\n2022-03-21 82 Safra Catz Sarong tamboan an artikulong ini.\n2022-03-22 83 Ruth Porat Sarong tamboan an artikulong ini.\n2022-03-23 84 Martina Merz Sarong tamboan an artikulong ini.\n2022-03-24 85 Judith McKenna Sarong tamboan an artikulong ini.\n2022-03-25 86 Amanda Blanc Sarong tamboan an artikulong ini.\n2022-03-26 87 Shemara Wikramanayake Sarong tamboan an artikulong ini.\n2022-03-27 88 Nicke Widyawati Sarong tamboan an artikulong ini.\n2022-03-28 89 Amy Hood Sarong tamboan an artikulong ini.\n2022-03-29 90 Cate McGregor Sarong tamboan an artikulong ini.\n2022-03-30 91 Phebe Novakovic Sarong tamboan an artikulong ini.\n2022-03-31 92 Shari Redstone Sarong tamboan an artikulong ini.\n2022-04-01 93 Laurene Powell Jobs Sarong tamboan an artikulong ini.\n2022-04-02 94 Sheryl Sandberg Sarong tamboan an artikulong ini.\n2022-04-03 95 Dana Walden Sarong tamboan an artikulong ini.\n2022-04-04 96 Vicki Hollub Sarong tamboan an artikulong ini.\n2022-04-05 97 Gina Rinehart Sarong tamboan an artikulong ini.\n2022-04-06 98 Gwynne Shotwell Sarong tamboan an artikulong ini.\n2022-04-07 99 Cathie Wood Sarong tamboan an artikulong ini.\n2022-04-08 100 Suzanne Scott Sarong tamboan an artikulong ini.\nMga panluwas na takod[baguhon an source]


An Sermon ni Jesus sa Bukid | Buhay ni Jesus\nSiguradong pagal na si Jesus pakapamibi nin magdamlag asin pakatapos pilion an 12 apostol. Aldaw na ngunyan, pero may kusog pa siya asin gustong tabangan an mga tawo. Ginibo niya iyan sa may gilid nin sarong bukid sa Galilea, na posibleng harani sa Capernaum, an sentro kan saiyang gibuhon.\nDakulon na tawo hali sa hararayong lugar an nagduruman. May mga hali sa timog, sa Jerusalem asin sa Judea. An iba hali sa norteng-sulnupan, sa Tiro asin Sidon na nasa may baybayon. Taano ta pighahanap ninda siya? “Tanganing magdangog sa saiya asin mapaumayan sa saindang mga hilang.” Iyan mismo an nangyari—‘pinaumayan sinda gabos’ ni Jesus. Isip-isipa iyan! Naumayan an gabos na may hilang. Pinaumayan man niya “an mga pinapasakitan nin maraot na mga espiritu,” na an may kagigibuhan iyo an maraot na mga anghel ni Satanas.—Lucas 6:17-19.\nDangan naghanap si Jesus nin sarong patag na lugar sa may gilid kan bukid asin nagtiripon duman an mga tawo. Posibleng pinakaharani sa saiya an mga disipulo, lalo na an 12 apostol. An gabos gustong magdangog sa paratukdong ini na nakakagibo nin mga milagro. Nagtao siya nin sarong sermon na malinaw na nakatabang sa mga nagdadangog. Puon kaidto, dakulon pang iba an nakinabang man diyan. Makikinabang man kita huling simple asin malinaw an pagkapaliwanag kan harararom na katotoohan kaiyan. Nagsambit si Jesus nin mga bagay na naeeksperyensiyahan kan mga tawo sa aroaldaw asin mga bagay na pamilyar sa sainda. Kaya an mga ideya niya nasasabutan kan gabos na naghahanap nin mas maugmang buhay sa dalan nin Diyos. Anong panginot na mga aspekto kan sermon niya an nagtao diyan nin dakulang halaga?\nSIISAY AN MGA TUNAY NA MAUGMA?\nAram ni Jesus na an gabos gustong magin maugma, kaya nagpuon siya sa paglaladawan kun siisay an mga tunay na maugma. Siyertong nakua kaini an atensiyon kan mga nagdadangog. Pero may mga bagay na siguradong nadipisilan sindang sabuton.\nSinabi niya: “Maugma an mga nakakamating kaipuhan ninda nin espirituwal na mga bagay, huli ta sa sainda an Kahadian kan kalangitan. Maugma an mga nagmumundo, huli ta rarangahon sinda. . . . Maugma an mga nagugutom asin napapaha sa katanusan, huli ta babasugon sinda. . . . Maugma an mga pinepersegir dahil sa katanusan, huli ta sa sainda an Kahadian kan kalangitan. Maugma kamo kun pigtutuya kamo nin mga tawo asin kun pinepersegir ninda kamo . . . huli sa sako. Mag-ugma kamo asin maggaya-gayang marhay.”—Mateo 5:3-12.\nAno an buot sabihon ni Jesus sa pagsabi niya nin “maugma”? Bako sana ining pagngirit o pagngisi, arog baga kun an saro nag-uuruugma. Mas hararom an tunay na kaugmahan. Kaiba diyan an tunay na pagkakontento, an pakamati nin satispaksiyon sa buhay dahil nakamtan an mga kamawutan.\nSinabi ni Jesus na an tunay na mga maugma iyo an mga nakakamating kaipuhan ninda nin espirituwal na mga bagay, nagmumundo sa pagigin makasalan ninda, asin nakakamidbid saka naglilingkod sa Diyos. Dawa kun sinda ikinakaungis o pinepersegir huli sa paggibo kan kabutan nin Diyos, maugma sinda huling aram ninda na napapaugma ninda an Diyos asin na tatawan niya sinda nin buhay na daing katapusan.\nPero dakul an nag-iisip na an pagigin mayaman asin an mga kaalingan an makakapaugma sa saro. Bakong arog kaiyan an sinasabi ni Jesus. Siyertong napaisip an dakul na nagdadangog kan siya magsabi: “Hirak man sa saindo na mayayaman, huli ta nakua na nindo an gabos na kaginhawahan na makukua nindo. Hirak man sa saindo na mga basog ngunyan, huli ta magugutom kamo. Hirak man sa saindo na mga nagngingisi ngunyan, huli ta magmumundo asin magtatangis kamo. Hirak man sa saindo pag inuumaw kamo kan gabos na tawo, huli ta ini an ginibo kan saindang mga apuon sa mga bakong tunay na propeta.”—Lucas 6:24-26.\nTaano ta magigin kahirak-hirak an saro na may kayamanan, nagngingisi sa kaugmahan, asin inuumaw nin iba? Huling kun an saro igwa kan mga bagay na ini na pinapahalagahan niyang marhay, puwedeng mapabayaan niya an paglilingkod sa Diyos, na magigin dahilan na mawara an tunay na kaugmahan. Dai man sinasabi ni Jesus na miling an saro dukha o gutom maugma na siya. Pero, sa parati, an tawong masakit an kamugtakan sa buhay an nagdadangog sa mga katukduan ni Jesus asin nagkakamit kan bendisyon na tunay na kaugmahan.\nNasa isip ni Jesus an mga disipulo kan siya magsabi: “Kamo an asin kan daga.” (Mateo 5:13) Siyempre, bako sindang literal na asin. Imbes, an asin sarong pampreserbar. Dakul kaiyan an nakatago harani sa altar kan templo nin Diyos asin ginagamit para asinan an mga dulot. Nagrerepresentar man iyan sa pagigin dai nalalapa o nararaot. (Levitico 2:13; Ezekiel 43:23, 24) An mga disipulo an “asin kan daga” huling an impluwensiya ninda sa mga tawo garo man sana nakakapreserbar, na tinatabangan an mga ini na malikayan an espirituwal asin moral na pagkalapa. Iyo, an mensahe ninda makakapreserbar, o makakapagligtas, sa buhay kan gabos na mahinanyog diyan.\nSinabi man ni Jesus sa mga disipulo: “Kamo an ilaw kan kinaban.” An sarong lampara dai tinatakluban nin basket kundi ibinubugtak sa patungan nin lampara tanganing makatao nin liwanag. Kaya nagsadol si Jesus: “Paliwanagon nindo an saindong ilaw sa atubangan nin mga tawo, tanganing mahiling ninda an marahay nindong mga gibo asin pamurawayon ninda an saindong Ama na nasa langit.”—Mateo 5:14-16.\nSARONG HALANGKAW NA PAMANTAYAN PARA SA SAIYANG MGA PARASUNOD\nSa paghiling kan Judiong mga lider nin relihiyon, si Jesus parabalga kan Katugunan nin Diyos asin dai pa sana nahahaloy nagkurumplutan sinda na gadanon siya. Kaya hayagan na sinabi ni Jesus: “Dai kamo mag-isip na nagdatong ako tanganing rauton an Katugunan o an Mga Propeta. Nagdatong ako, bako sa pagraot, kundi sa pag-utob.”—Mateo 5:17.\nIyo, halangkawon an paggalang ni Jesus sa Katugunan nin Diyos asin dinadagka niya an iba na gibuhon man iyan. Sa katunayan, sinabi niya: “Kaya, an siisay man na nagbabalga nin saro sa ibinibilang na bakong importanteng mga tugon na ini asin nagtutukdo sa iba na arog kaiyan an gibuhon, ibibilang siyang bakong importante sa Kahadian kan kalangitan.” An buot niyang sabihon, an siring na tawo dai nanggad makakalaog sa Kahadian. Pero nagpadagos siya: “An siisay man na nag-uutob asin nagtutukdo kan mga iyan ibibilang na importante sa Kahadian kan kalangitan.”—Mateo 5:19.\nKinondenar ni Jesus pati an mga sabuot na puwedeng sumagkod sa pagbalga sa Katugunan. Pakasambit kan sinasabi sa Katugunan na “Dai ka maggadan,” idinagdag niya: “An lambang tawo na padagos na nauungis sa saiyang tugang maninimbag sa husgado.” (Mateo 5:21, 22) Kun an saro padagos na nauungis sa sarong tawo, iyan peligroso ta puwede pa ngani iyan na sumagkod sa paggadan. Huli kaini, ipinaliwanag ni Jesus kun sagkod sain maninigong makipagkatuninungan an saro: “Kun siring, pag dinadara mo sa altar an saimong dulot asin nagirumduman mo duman na may kulog nin buot sa saimo an tugang mo, bayaan mo sa atubangan kan altar an saimong dulot, asin maghali ka. Makipagkatuninungan ka nguna sa tugang mo, dangan magbalik ka asin ipresentar mo an saimong dulot.”—Mateo 5:23, 24.\nIpinagbubuot man kan Katugunan na dai magsambay. Nagsabi si Jesus: “Nadangog nindong sinabi: ‘Dai ka magsambay.’ Alagad sinasabi ko sa saindo na an siisay man na nagpaparahiling sa sarong babayi asin nagkakaigwa nin imoral na pagmawot sa saiya nakakakomiter na sa puso niya nin pagsambay sa babaying iyan.” (Mateo 5:27, 28) An sinasabi niya bako an basta sana pagsabong sa isip nin sarong imoral na kaisipan; kundi, idinuduon niya na seryoso an bagay na iyan kun an saro “nagpaparahiling.” An padagos na pagparahiling sa parati nakakapukaw nin naglalaad na pagmawot. Dangan, pag nagkaigwa nin oportunidad, puwede iyan magresulta sa pagsambay. Paano ini malilikayan? Tibaad mangaipo iyan nin grabe kadipisil na mga lakdang. Nagsabi si Jesus: “Ngunyan, kun an tuo mong mata nagigin dahilan na magkasala ka, hulwata iyan asin iapon mo. . . . Kun an tuo mong kamot nagigin dahilan na magkasala ka, putula iyan asin iapon mo.”—Mateo 5:29, 30.\nPara iligtas an buhay ninda, may mga tawo na handang isakripisyo an saindang bitis o kamot na may grabeng diperensiya. Masasabutan ta kun taano ta sinabi ni Jesus na mas marahay na “iapon” an ano man na bagay, dawa arog iyan kahalaga kan mata o kamot, tanganing malikayan an imoral na kaisipan asin an mga kasalan na resulta kaiyan. “Mas marahay pang maiwara mo an saro sa mga parte kan saimong hawak,” an paliwanag ni Jesus, ‘kisa sa an bilog mong hawak iapon sa Gehenna’ (sarong naglalaad na tambak nin basura sa luwas kan mga lanob kan Jerusalem), na nangangahulugan nin permanenteng kalaglagan.\nNagtao man si Jesus nin sadol kun paano aatubangon an mga tawong nakagibo sa sato nin maraot o nakakulog sa satong buot. “Dai ka magtumang sa maraot na tawo,” an sabi niya, “kundi sa siisay man na sumampaling sa saimo sa tuo mong pisngi, iatubang mo man sa saiya an ibong na pisngi.” (Mateo 5:39) Dai man buot sabihon na dai puwedeng idepensa nin saro an sadiri niya o an saiyang pamilya kun inaatake. Sinambit ni Jesus an pagsampaling, na dai ginigibo para kulugan na marhay o gadanon an saro; imbes, saro iyan na insulto. An sinasabi niya iyo na kun purbaran nin saro na magpuon nin iriwal o argumento, magsalang paagi sa pagsampaling o nakakainsultong mga tataramon, dai magbalos.\nAn sadol na iyan kauyon kan katugunan nin Diyos na kamutan an kapwa. Kaya sinadol ni Jesus an mga nagdadangog: “Padagos na kamutan an saindong mga kaiwal asin padagos na ipamibi an mga nagpepersegir sa saindo.” Nagtao siya nin mapuwersang dahilan: “Tanganing kamo magin mga aki kan saindong Ama na nasa langit, huli ta pareho niyang pinapasirangan nin aldaw an mga maraot asin an mga marahay.”—Mateo 5:44, 45.\nSinumaryo ni Jesus an kabtang na ini kan sermon sa pagsasabing: “Kaya ngani dapat kamong magin perpekto, kun paanong an saindong langitnon na Ama perpekto.” (Mateo 5:48) Malinaw na dai niya buot sabihon na puwedeng magin lubos na perpekto an mga tawo. Pero, kun aarugon ta an Diyos, mapapahiwas niyato an satong pagkamuot para kamutan pati an satong mga kaiwal. Sa ibang pagtaram: “Padagos kamong magin mahihirakon, kun paanong an saindong Ama mahihirakon.”—Lucas 6:36.\nPAMIBI ASIN PAGTITIWALA SA DIYOS\nSa pagpadagos ni Jesus, dinagka niya an mga nagdadangog: “Mag-ingat kamo na an saindong pagkamatanos dai magin pagpasikat sana sa mga tawo.” Kinondenar niya an sagin-sagin na pagigin maki-Diyos kan siya magsabi pa: “Kun nagtatao ka nin tabang sa mga pobre bilang pagpahiling nin pagkahirak, dai ka magpatanog nin trumpeta sa inutan mo, arog kan ginigibo kan mga parasagin-sagin.” (Mateo 6:1, 2) Mas marahay na magin sekreto an pagtabang bilang pagpahiling nin pagkahirak.\nSunod na sinabi ni Jesus: “Kun namimibi kamo, dai kamo mag-arog sa mga parasagin-sagin, huli ta gusto nindang mamibi na nakatindog sa mga sinagoga asin sa mga kanto kan mayor na mga tinampo tanganing mahiling nin mga tawo.” Imbes, siya nagsabi: “Kun ika namimibi, maglaog ka sa kuwarto mo asin pagkasara mo kan pinto, mamibi ka sa saimong dai nahihiling na Ama.” (Mateo 6:5, 6) Dai man si Jesus kontra sa gabos na pagpamibi na ginigibo sa publiko, huling siya mismo namibi man nin siring. An kinokondenar niya iyo an mga pamibi na sinasambit para pahangaon an mga nagdadangog asin makakua nin pag-umaw.\nSinadol niya an mga tawo: “Kun namimibi, dai nindo pagparauruutruhon an iyo man sanang mga tataramon arog kan ginigibo kan mga tawo kan mga nasyon.” (Mateo 6:7) Dai niya buot sabihon na sala an pauruutrong pagpamibi dapit sa sarong bagay. Imbes, dai niya inuuyunan na “pagparauruutruhon” an tinuom na mga tataramon, na namimibi na mayo man sa buot. Dangan itinao niya an modelong pamibi na may kaibang pitong kahagadan. Ipinapahayag sa inot na tulo an pagmidbid sa deretso nin Diyos na mamahala asin sa saiyang mga katuyuhan—an pakangbanalon an saiyang ngaran, dumatong an saiyang Kahadian, asin mangyari an saiyang kabutan. Sunod sana sa mga bagay na iyan an personal tang mga kahagadan na itao sa sato an kakanon sa aroaldaw asin patawadon an mga kasalan ta, pati na an pakiulay na dai madaog nin sugot asin iligtas sa saro na maraot.\nGurano kahalaga dapat sa sato an satong mga pagsadiri? Sinadol ni Jesus an mga tawo: “Dai na kamo magparatipon nin kayamanan para sa saindong sadiri digdi sa daga, kun sain rinaraot iyan nin mga insekto asin takla saka may mga parahabon na nanglalaog.” Rasonable nanggad! An materyal na mga kayamanan puwedeng mapara asin talagang napapara, saka an pagkaigwa ta kaiyan dai man kaipuhan para makamtan an pag-uyon nin Diyos. Huli kaiyan, si Jesus nagsabi pa: “Magtipon kamo para sa saindong sadiri nin kayamanan sa langit.” Magigibo ta ini kun iinuton niyato sa satong buhay an paglilingkod sa Diyos. Dai makukua nin siisay man an satong marahay na relasyon sa Diyos o an balos kaiyan na buhay na daing katapusan. Totoo nanggad an sinabi ni Jesus: “Kun hain an saimong kayamanan, yaon man duman an saimong puso.”—Mateo 6:19-21.\nPara iduon an puntong ini, nagtao si Jesus nin ilustrasyon: “An lampara kan hawak iyo an mata. Kaya, kun an saimong mata nakapokus, magigin maliwanag an bilog mong hawak. Pero kun an saimong mata maurihon, magigin madiklom an bilog mong hawak.” (Mateo 6:22, 23) Kun an satong mata naggagana nin tama, garo iyan maliwanag na lampara sa satong hawak. Pero para magin siring, dapat na an satong mata nakapokus sa sarong bagay; ta kun dai, puwede kitang magkaigwa nin salang pagmansay sa buhay. An pagpokus sa materyal na mga kayamanan imbes na sa paglilingkod sa Diyos puwedeng mangahulugan na an bilog na hawak ta “magigin madiklom,” na tibaad sumagkod sa paggibo nin mga bagay na kuwestiyonable o mapandaya.\nDangan nagtao si Jesus nin mapuwersang halimbawa: “Dai nin siisay man na makakapaglingkod bilang uripon nin duwang kagurangnan; huli ta magsalang ikakaungis niya an saro asin mamumutan an saro, o magigin maimbod siya sa saro asin hahabuan an saro. Dai kamo makakapaglingkod bilang uripon nin Diyos asin nin Kayamanan.”—Mateo 6:24.\nAn nagkapira sa mga nagdadangog ki Jesus tibaad nag-iisip kun paano ninda dapat mansayon an saindang materyal na pangangaipo. Kaya sinigurado niya sa sainda na dai sinda dapat mahadit kun iniinot ninda an paglilingkod sa Diyos. “Masdan nindong marhay an mga gamgam sa kalangitan; dai sinda nagsasabwag nin banhi o nag-aani o nagtitipon sa mga kamalig. Pero, pinapakakan sinda kan saindong langitnon na Ama.”—Mateo 6:26.\nAsin kumusta man an mga tanom na may burak sa kalangtadan na yaon sa bulod? Sinambit ni Jesus na “maski si Solomon sa gabos niyang kamurawayan dai nasamnuhan nin arog sa saro sa mga ini.” Ano an ipinapahiling kaini? “Kun binabaduan nin Diyos sa arog kaining paagi an mga tanom sa kalangtadan, na ngunyan yaon asin sa aga iaapon sa hurno, bako daw na mas tatawan niya kamo nin ibabado?” (Mateo 6:29, 30) May kadunungan na nagsadol si Jesus: “Kaya dai kamo nuarin man maghadit asin magsabi, ‘Ano an kakakanon mi?’ o, ‘Ano an iinumon mi?’ o, ‘Ano an isusulot mi?’ . . . Aram kan saindong langitnon na Ama na kaipuhan nindo an gabos na bagay na ini. Kun siring, padagos na hanapon nguna an Kahadian saka an saiyang katanusan, asin an gabos na iba pang bagay na ini idadagdag sa saindo.”—Mateo 6:31-33.\nKUN PAANO MAGKAKAMIT NIN BUHAY\nAn mga apostol asin iba pang sinserong indibidwal gustong mamuhay sa paagi na inuuyunan nin Diyos, pero bako iyan pasil sa saindang mga kamugtakan. Halimbawa, dakul na Fariseo an mapaghanap nin sala, na daing hirak na hinuhusgaran an iba. Kaya sinadol ni Jesus an mga nagdadangog: “Magpundo na kamo sa paghusgar tanganing dai kamo paghusgaran; huli ta an paghusgar na ihinuhusgar nindo iyo an ihuhusgar sa saindo.”—Mateo 7:1, 2.\nPeligrosong arugon an mga Fariseo na labi-labi kamapaghanap nin sala, arog kan iinilustrar ni Jesus: “An tawong buta dai puwedeng magkabit nin tawong buta, bako daw? Pareho sindang mahuhulog sa kalot, bakong iyo?” Kaya paano dapat mansayon kan mga nagdadangog ki Jesus an iba? Dai sinda dapat magin mapaghanap nin sala, huling magabat na pagkakasala iyan. Naghapot siya: “Paano mo masasabi sa saimong tugang, ‘Tugang, halion ko daw an dagami na yaon sa mata mo,’ mantang ika mismo, dai mo nahihiling an tabla sa sadiri mong mata? Parasagin-sagin! Halion mo nguna an tabla sa sadiri mong mata, dangan mahihiling mo nin malinaw kun paano hahalion an dagami sa mata kan saimong tugang.”—Lucas 6:39-42.\nDai buot sabihon kaini na an mga disipulo dai na magibo nin ano man na paghusgar. “Dai nindo ipagtao sa mga ayam an bagay na banal o iapon man an saindong mga perlas sa atubangan nin mga urig,” an sadol sa sainda ni Jesus. (Mateo 7:6) An mga katotoohan sa Tataramon nin Diyos mahalagang marhay, siring sa mga perlas. Kun an iba minagawi na arog sa mga hayop, na dai nagpapahiling nin pagpapahalaga sa mahalagang marhay na mga katotoohan na ini, dapat sindang bayaan kan mga disipulo asin hanapon an mga naghihimati.\nBinalikan ni Jesus an manungod sa pamimibi asin idinuon na kaipuhan na magin matiyaga diyan. “Padagos na maghagad, asin itatao iyan sa saindo.” Andam an Diyos na simbagon an mga pamibi, arog kan idinuon ni Jesus paagi sa paghapot: “Siisay sa saindo, kun hagadan kan aki niya nin tinapay, an matao sa saiya nin gapo? . . . Kun siring, kun kamo, maski ngani maraot, tataong magtao nin marahay na mga regalo sa mga aki nindo, lalo nang matao an saindong Ama na nasa langit nin marahay na mga bagay sa mga naghahagad sa saiya!”—Mateo 7:7-11.\nDangan itinao ni Jesus an nagin bantog na pamantayan sa paggawi: “Kun siring, an gabos na buot nindong gibuhon sa saindo nin mga tawo, iyo man an dapat nindong gibuhon sa sainda.” Bako daw na dapat tang isapuso asin sunudon an magayon na sadol na iyan? Pero, puwedeng magin dipisil iyan, arog kan mahihiling sa instruksiyon ni Jesus: “Magralaog kamo sa hayakpit na trangkahan, huli ta halakbang an trangkahan saka mahiwas an dalan pasiring sa kalaglagan, asin dakul an nag-aaragi diyan; mantang hayakpit an trangkahan asin piot an dalan pasiring sa buhay, asin dikit an nakakakua kaiyan.”—Mateo 7:12-14.\nMay mga maghihinguwang irayo an mga disipulo sa dalan na pasiring sa buhay, kaya nagpatanid si Jesus: “Magin mapagbantay kamo sa mga bakong tunay na propeta na minadiyan sa saindo na may sulot na arog kan sa karnero, pero sa laog, sinda pasluon na mga lobo.” (Mateo 7:15) Sigun ki Jesus, mamimidbid an marahay na kahoy asin raot na kahoy sa mga bunga ninda. Kapareho man iyan sa tawo. Kaya, mamimidbid ta an mga bakong tunay na propeta sa mga katukduan asin paggawi ninda. Iyo, ipinaliwanag ni Jesus na bako sanang sa sinasabi nin saro mamimidbid na siya disipulo niya kundi sa saiyang ginigibo man. May mga naghihingakong si Jesus an Kagurangnan ninda, pero paano kun dai ninda ginigibo an kabutan nin Diyos? Nagsabi si Jesus: “Sasabihon ko sa sainda: ‘Dai ko lamang kamo midbid! Rumayo kamo sa sako, kamong mga paragibo nin karatan!’”—Mateo 7:23.\nSa pagtatapos kan sermon, ipinahayag ni Jesus: “An lambang nagdadangog sa mga tataramon kong ini asin naggigibo kaiyan magigin kaagid nin sarong mapagmansay na lalaki na nagtugdok kan saiyang harong sa ibabaw kan gapo. Asin nag-uran nin makusog asin buminaha saka nagkaigwa nin makusog na duros asin rinapado an harong na iyan, pero dai ini nagaba, huli ta nasa ibabaw kan gapo an pundasyon kaiyan.” (Mateo 7:24, 25) Taano ta dai nagaba an harong? Huling an lalaki “nagkalot nin hararom sagkod na makaabot sa gapo asin ibinugtak diyan an pundasyon.” (Lucas 6:48) Kaya bako sanang paghinanyog sa mga tataramon ni Jesus an kaipuhan. Dapat tang ‘gibuhon iyan.’\nAlagad, kumusta man an saro na “nagdadangog sa mga tataramon” ni Jesus pero “dai naggigibo kaiyan”? Siya “kaagid nin sarong mangmang na lalaki na nagtugdok kan saiyang harong sa ibabaw kan baybay.” (Mateo 7:26) Pag nag-uran, nagbaha, asin nagduros, marurumpag iyan.\nNapangalas na marhay an mga tawo sa paagi nin pagtutukdo ni Jesus sa sermon na ini huling nagtutukdo siya siring sa saro na igwa nin awtoridad asin bakong siring sa mga lider nin relihiyon. Posibleng dakul sa mga nagdangog sa saiya an nagin mga disipulo niya.\nPAGTUTUKDO PAAGI SA PAG-UTRO\nMay panahon na inuutro ni Jesus an panginot na mga katukduan. Halimbawa, sa Sermon sa Bukid, tinukduan niya an mga nagdadangog kun paano mamibi asin tinabangan na magkaigwa nin tamang pagmansay sa materyal na mga bagay.—Mateo 6:9-13, 25-34.\nPakalihis nin mga saro may kabangang taon, inutro iyan ni Jesus. (Lucas 11:1-4; 12:22-31) Apuwera sa nakinabang sa pag-utro kaini an mga dai nakadangog kan inot na pagkakataon, nakatabang iyan sa mga disipulo na magirumduman an panginot na mga punto.\nSain itinao ni Jesus an saiyang pinakadai malilingawan na sermon, asin sairisay an mga yaon duman?\nTaano ta mahalagang marhay an sermon ni Jesus?\nSiisay an mga tunay na maugma, asin taano?\nKabaliktaran sa mga tunay na maugma, siisay an mga kahirak-hirak, asin taano?\nPaanong an mga disipulo ni Jesus iyo “an asin kan daga” asin “an ilaw kan kinaban”?\nNagpahiling daw si Jesus nin halangkaw na paggalang sa Katugunan nin Diyos? Ipaliwanag.\nAnong tabang an itinao ni Jesus para mahali an mga dahilan nin paggadan asin pagsambay?\nAno an buot sabihon ni Jesus kan sabihon niya na iatubang man an ibong na pisngi?\nPaano kita puwedeng magin perpekto arog nin Diyos na perpekto?\nAnong mga instruksiyon manungod sa pamibi an itinao ni Jesus?\nTaano ta mas marahay an espirituwal na kayamanan, asin paano iyan makakamtan?\nTaano ta dai kaipuhan na mahadit an mga parasunod ni Jesus?\nAno an sinabi ni Jesus manungod sa paghusgar sa iba, pero taano ta kun minsan kaipuhan tang gumibo nin paghusgar?\nAno pa an sinabi ni Jesus manungod sa pamibi, asin anong pamantayan sa paggawi an itinao niya?\nPaano ipinahiling ni Jesus na bakong pasil an magin disipulo niya asin na igwa nin peligro na an saro madaya?\nMay aktuwal na mga halimbawa na nagpapahiling kun paano an pag-aplikar kan mga tataramon ni Jesus sa Sermon sa Bukid makakakontribwir sa pagkaigwa nin makahulugan na buhay.\nI-share I-share An Bantog na Sermon sa Bukid\njy kap. 35 p. 85-91


Augmentation force kan PNP pig-andam sa festividad ni INA\nMaabot ngonian na semana an 150 miembros kan augmentation force kan Philippine National Police (PNP) kan Camp Semion Ola sa Ciudad nin Legazpi bilang dugang na fuersa kan Naga City Police Office (NCPO) sa pag-andam kan posibleng pagdagsa kan mga pilgrim asin mga deboto na may panata ki Nuestra Señora de Peñafrancia.\nSi Lt. Col. Errol Garchitorena Jr., deputy City Director for Operation kan NCPO nagkunfirmar na naghagad giraray nin dugang na kapupulisan an ciudad nganing maseguro an paz orden sa panahon kan kapiestahan ni Ina dawa na ngani cancelado an gabos na actividades kan Archidiocesis nin Caceres asin City Hall.\nAfuera kan augmentation force, igwa pang 78 bagong kapupulisan na nakawarak na sa mga simbahan, mga estratihicong lugar sagcod sa border control kan ciudad kun ini kinakaipuhan na, sabi pa kan NCPO.\nIgwa nang nag-aarabutan na mga pilgrim lunad sa duwang bus hali sa Metro Manila na daing coordinasyon sa City Hall mantang nagpuon na an nobenaryo ki Divino Rostro sa Peñafrancia Shrine kan Septiembre 2 asin an nobenaryo ki Ina mapuon man sa Septiembre 11 sa Naga Metropolitan Cathedral.\nAn mga parokya kan Caceres sa Camarines Sur magsasarabay sa ginigibong nobenaryo ki Ina alagad nag-aandam an NCPO asin City Hall sa seguridad mantang deficil masunod an health protocol kun dagsa na an mga tawo sa simbahan.\nSi Alcalde Nelson Legacion nagpaluwas man nin direktiba sa NCPO na dugangan an idedestinong kapupulisan sa mga border control sa linderos kan Del Rosario, Ciudad nin Naga asin sa Pili, Camarines Sur asin Mabolo-Milaor.\nNagpatanid pa an jefe ejecutivo na magiging estricto an awtoridad sa travel permit asin iba pang dokumento asin kun mayo kaini dai sinda tutugotan na makalaog sa ciudad.\nAlagad dinagdag pa ni Legacion huli kan saindang kasundoan kan simbahan na cancelado na an gabos na actividades sa kapiestahan ni Ina dapat sanang maintindihan kan mga deboto na ibitaran na muna na magpasiring sa Naga sa tahaw kan krisis ngonian sa Covid 19. (dpa)


Pinangat - Wikipedia\nPinangat sa restoran\nParatindang pinangat sa bangketa\nAn pinangat (<hale sa, "pangat") sarong popular na lutò nin gulay na natong sa Rehiyon Bikol partikular sa Camalig, Albay asin sa probinsya nin Camarines Sur.\nIni piglulutò sa gutâ na pigsalakan nin bawang, làya asin sili. An pangenot na kakaipuhanon syempre iyo an dahon nin natong. Ini an napatos kan palaman kaini na tinoktok na boyod, pasayan, o ogama saka an runot na lukadon nin niyog.\n1.2 Pinangat burger asin pizza\nBersyon[liwaton | liwaton an gikanan]\nAn pinangat masabing duwang klaseng luto depende sa hinalean: an pinangat sa Camalig daing palaman na tinoktok na boyod o pasayan asin linuto sana an tiripig na mga dahon natong sa sobrang guta na iyo an nataong siram, asin, an saro pang bersyon, an tilmok na popular sa tercer distrito kan Camarines Sur. Alagad sa ibang parte kan Camarines Sur, arog kan siyudad nin Naga asin paralibot, igwa nin palaman na tinoktok na boyod/pasayan asin mga tinoktok na lukadon na niyog.\nAlagad, sa presente kun an mga taga-Camalig naluto asin natindang pinangat na arog sa pakaluto kaini sa siyudad nin Naga asin paralibot, ini inaapod nindang "espesyal na pinangat" na mas mahal sa presyo.\nTilmok[liwaton | liwaton an gikanan]\nAn tilmok tinoktok na boyod o ogama saka ini rinamas sa tinoktok na lukadon. An ramas na ini sinasalakan nin rekadong bawang, sibulyas, laya saka sili kun gustong maharang-harang. Papatoson ini sa lombod na dahon nin niyog, o dahon nin natong. Sa Rinconada pinapatos ini sa dahon nin lubi-lubi. Lulutoon na ini sa gutâ. Halaton na mag-ati na naglalana-lana.\nPinangat burger asin pizza[liwaton | liwaton an gikanan]\nNagigin uso naman an pag-imbento nin ibang luto kan pinangat.\nSa Pinangat Festival kan Camalig, Albay, pigpabisto an pinangat burger sa paagi kan pakawat na paerenotan pagkakan nin dakulaon na burger na igwang palaman na pinangat.1 Sa Clubhouse Restaurant & Bar kan Camarines Sur Water Sports Complex sa Pili, Camarines Sur, kabali sa menu an pinangat pizza sa presyong Php160.00 kada bilog. 2\nDae nasusurat sa historya kan Bikol na napahiling kun saen guminikan an pinangat alagad an abundanteng gulay na linsa nasambitan sa bistong Bikolanong epiko na Ibalong, na kun iisipon nakaagid nanggad sa natong.\nIgwa nin tagpo sa epiko na sarong opon (layas na orig) an uminatake sa kalilinsahan asin si Baltog, an enot na nag'erok sa Kabikolan, susog sa epikong Ibalong, ginadan an opon na ini na nagraratak sa mga tinanom.\nAlagad, an katagang "pangat" (nakasurat sa lumang paagi na, "pagnat") nasambit duwang beses sa Vocabulario de la Lengua Bicol sa siring na pakaladawan, "cocer carne o pescado con poco agua y dejarlo cocer hasta que se consuma toda,". Lulutoon (daa) an karne o sirâ sa diit sanang tubig asin bayaan sanang mag'ati (maatyan) an tubig sagkod na maluto o maglomoy. Kun siring, an tataramon na "pinangat" manongod sa paagi nin pagluto, na enterong maati an tubig. Sa modernong Bikol, nawarâ na an kahulugan "na karne o sirâ an linuluto".\nVideo clip kan baretang Bicolanos stage 'pinangat' burger eating contest kan Saksi-GMA 7, binukasan kan Hunyo 25, 2008\nPost na Food Tripping in Naga sa blog na Bocaio\nResipi nin pinangat sa websahit na Global Pinoy\nDirektoryo nin mga paralutong pinangat sa Camalig, Albay\n↑ pagnat, Vocabulario de la lengua bicol, p. 20 \n↑ pagnat, Vocabulario de la lengua bicol, p. 270  ,\nPinaghugot gikan sa "https://bcl.wikipedia.org/w/index.php?title=Pinangat&oldid=175403"\nHuring pigliwat an pahinang ini kan 28 Agosto 2018, alas 05:17.


Home / Camarines Sur / Health / News / Mga pekeng dentista, pinatanidan\nMga pekeng dentista, pinatanidan\nBicol Standard Newspaper Tuesday, October 10, 2017 Camarines Sur, Health, News\nNAGA CITY 10/10/17 (Bicol Standard) -- All-out war an ipiglansar kan Dental Practitioners Association of the Philippines tanganing darakopon an mga nag sasagin-sagin na mga dentist na mayo nin magkakanigong licencia na mag practice kan nasambit na profession.\nSi Dr. Jess Albeus nagsabi na aktibo ngonian an Committee on Illegal Practice na pinapamayohan kan saindang national President na si Dr. Mark Villalobos, asin an mga co-chairmen iyo sinda Dean Ariel Go asin an Bicolanong dentista na si Albeus.\nDigdi sa Naga City, an sinambit na organisasyon nagpapusog nin coordinasyon sa National Bureau of Investigation, para maglansar nin serye nin operasyon, contra sa mga imbuelto sa illegal practice kan dental profession.\nMaromduman na kan nagtalikod na semana, nagkaigwa nin entrapment operation sa Calabanga, Camarines Sur, asin nadakop an unlicensed na dentist na si Nunilon Juliia Pante Olbes, na taga Canaman, Camarines Sur.\nSi Olbes pirang beses na suboot na pinatanidan na ontokon na an pag sagin-sagin bilang dentista, ta mayo siyang licencia sa PRC.\nSi Olbes, sabi ni Dr. Albeus, nag gagamit kan dental clinic ni Dr. Jerson Verdejo, asin nag gigibo nin dental procedures, na bawal sa lindong kan ley, ta bako man siyang dentist.\nNaaraman sa report na an kagsadire kan dental office na saiyang ginagamit haloy nang nag tatrabaho sa luwas kan Pilipinas.\nMientrastanto, pakatapos na tukloon kan NBI kaiba an PDA, sinangatan nin caso sa Provincial Prosecutor’s Office.\nAn pigbalga ni Olbes iyo an RA 9484 (Philippine Dental Act of 2007) particulamente an pag bulong nin mga dental patients na mayo nin Professional Regulations Commission Certificate of Registration.\nMga pekeng dentista, pinatanidan Reviewed by Bicol Standard Newspaper on Tuesday, October 10, 2017 Rating: 5


ISYU SA PNR: VP Leni dai kuntento sa pangako kan DOTr\nDai kuntento an Bikolanang bise presidente sa pigsasabi kan Department of Transportation (DOTr) na cierto nang madadagos an implementasyon sa proyecto kan modernong Philippine National Railways (PNR) envez dapat seguradohon kun nuarin puponan an patrabajo.\nSinabi ni Bise Presidente Leni Robredo nagkaulay sinda sa sarong okasyon sa Ciudad nin Legaspi ni DOTr Secretary Arthur Tugade na nagpapangako sa saiya na dagos an patrabajo sa upgrading kan perrokaril alagad dai nagdetalye kun anong plano asin nuarin iimplementar.\nHinahagad na kan bise presidente an espesipikong panahon kun nuarin o madadagos an proyecto bako sanang magsabi na segurado na patrabajo. Pagbuelta kan sekretaryo hali sa Estado Unidos kakaulayon ko siya, sabi pa kan bise presidente.\nAn isyu sa PNR iyo an tutukaron sa public forum na pinaapod ninda Diputado Gabriel H. Bordado Jr, kan tercer distrito kan Camarines Sur, NPS ’67 asin ADN ’71, na kabale sa mga visita sinda VP Robredo, Senador JV Ejercito-Estrada, DOTr Usec Cesar Chavez asin PNR General Manager Jun Magno.\nAprobado na an iimplementar na modernong perrokaril kan taon 2015 mala ngani pigpresentar ko pa kaidto si time line alagad sa presenting bagong administrasyon nagkaigwa naman pagbago kan plano na si dating konsepto na private-public-partnership (PPP) dai na marerealisar, sabi pa.\nEnot nang naghanap nin interesadong mga mapartisipar sa pagsubasta alagad nagbago naman nin plano an gobierno bako nang prioridad si PPP.\nNapag-araman pa na kulang an prosupuesto kan gobierno nasyonal sa 2018 para sa piglalangkag na bilyones pesos na upgrading kan perrokaril,\nMagigirumdoman kan yaon pa sa puesto si DOTC Secretary Joseph Emilio Abaya sa ginibong multi sectoral forum sa City Hall na presente si Presidente Benigno Aquino III, kasabay sa ika-tolong anibersaryo sa pagkagadan ni dipuntong Alcalde asin DILG Secretary Jesse Robredo kan Agosto 18, 2015, nagcierto an DOTC Secretary na ma-iimplementar na an proyecto sa perrokaril sa 2017 na aaboton na kan bagong administrasyon.\nAlagad piglinaw kaidto kan DOTC an nakakaabala na maponan tolos an patrabajo iyo an paghaman kan engineering design kaya ngani aaboton pa sa bagong administrasyon sa 2017.\nP171 bilyon an pigtagamang fondo kan nagtalikod na administrasyon Aquino para sa modernong North-South Trail project na mapuon sa Ciudad nin Tugegarao hasta Matnog, Sorsogon.\nHababa an fondo ngonian kan DOTr, na base sa pinaluwas nindang informasyon nag-aabot na sana sa P151.3 bilyones para sa proyecto sa perrokaril na uutangon pa sa nasyon kan China.\nSinabi pa kaidto na aaboton nin quince hasta veinteng bulan antes matapos an detailed engineering na mapuon an proyecto sa 2017.\nPigtalaan pa na tataposon an konstruksiyon kan proyecto sa laog nin apat na taon o sagcod sa 2021 nganing maging operational na an PNR, alagad sagcod sa ngonian dai pa napuponan inabot na sa bagong administrasyon ni Presidente Duterte.\nPAGPALABA KAN RUNWAY KAN NAGA\nAIRPORT DAING ASEGURASYON KUN MADADAGOS\nAfuera pa kaini, sa kaparejong forum pigpahayag na igwa nang nakatagamang cantidad P3.5 bilyon para sa pagpalaba kan runway kan Naga Airport sa Pili, Camarines na gigibohon nang 2.1 kilometros.\nAn proyecto dapat mapuon 2017 asin tataposon sa 2019, sabi pa.\nAlagad sinabi pa ni Robredo apesar kan mga preparasyon kan Capitolyo Provincial kan Camarines Sur sagcod na naghanap nin lugar na babalyohan kan apektadong mga paraoma, dai naman ma-iimplementar huli ta nagbago naman nin plano.\nAn sektor nin negociante sa Ciudad nin Naga asin Camarines Sur asin mga Bikolano haloy nang naghahalat kan pagbalik kan viaje kan PNR asin pagpalaba kan runway kan aeropuerto. (DPA)


Mga hayop sa pamilyang Sciuridae\nSquirrel, (taga Atlanta,. USA)\nAn mga Squirrel kaayon sa pamilya Sciuridae, asin ta an pamilyang ini binibilog kan mga hayop na garo hitsurang kino, na kasyahan sana mga tamanyo asin may pagka-aragid: mga tree quirrel, ground squirrel, chipmunk, marmot, woodchunck, flying squirrel, asin an inapod na praire dog.\nHitsura[baguhon | baguhon an source]\nAn mga Squirrel heneralmente saradit sanang mga hayop poon sa African pygmy squirrel na an tamanyo 7–10 sentimetro (2.8–3.9 pye) sa laba asin nagtitimbang sanang 10 gramo (0.35 onsa), abot sa Laotian giant flying squirrel sa 1.08 metro (3 pye 7 pul) sa laba asin an Alpine marmot, na may pisadang 5 abot 8 kg (11 to 18 libra). An mga squirrel tipikal na may hiyos sanang kahawakan asin mabarahibong ikog. Parati an mga mata burulakog. An saindang mga barahibo malomhok asin mala-seda sa kapot, totoo igwa man mga species na mahibog asin medyo turangkig an buhok sa ikog. An kolor kan mga squirrel oro-iriba asin maski sa sarong species dai nagkakaaragidan an kolor kaini.\nParati an mga kalamias kaini sa hurihan mas haro-halaba kisa kan sa enotan na mga takyag, asin ta igwa nin apat o limang moro' an lambang kamoy. An mga tindarakol medyo daing gayo nagtalubo asin ta an mga dapan kaini may hapin na malomhok. Bakong siring kan ibang mammal, an squirrel, nakakahilig sa mga kahoy asin sanga na enot an payo. Nagigibo ninda ini huli ta an buko-buko sa tuhod kaini napapaitok ninda nin 180 degree kaya an mga kamoy pabaliktad asin nakakatakma sa mga ubak kan kahoy.\nPagkakan[baguhon | baguhon an source]\nAn mga squirrel nabubuhay sa haros gabos na habitat poon sa tropikal na kadlagan abot sa panggang na desyerto, naglilikay sana sa mga sobrang lipot na mga rona' asin sa sobrang pakdot na mga disyerto. An mga hayop na ini kadaklan mga parakakan mga tinanom, asin ta paborito an mga pisog asin mga lagting pero may iba man na nakakan mga saradit na insekto asin saradiyot na vertebrate.\nGrizzled giant squirrel (Ratufa macroura) kan Ratufinae\nSouthern flying squirrel (Glaucomys volans) kan Pteromyini\nPrevost's squirrel (Callosciurus prevosti) kan Callosciurini\nUnstriped ground squirrel (Xerus rutilus) kan Xerini\nAlpine marmot (Marmota marmota) kan Marmotini\nAn Indian palm squirrel iyo an pinaka-komun na squirrel sa Indya.\nEastern gray squirrel sa sanga nin kahoy\nSquirrel sa NYC\nKinua sa "https://bcl.wikipedia.org/w/index.php?title=Squirrel&oldid=169016"\nHuring binago an pahinang ini kaitong 4 Abril 2018, alas 06:37.


Paghorop-horop: Via te cum\nGikan sa Sambanwá Bicol Missalette, 14 Junio 2020\nKun an Eukaristiya iyo an burabod asin alituktok kan buhay nin sarong Kristyano (Vat. II), tano ta kakadikit sana an nagsisimba kun Domingo? Ini sarong seryosong problema para sa simbahan.\nSa Libro nin Deuteronomio, ipinapasabot sa satuya an pangangaipo kan mga Israelita sa kakanon. Kun kaya an Dyos tinawan sinda kan “Manna”, an tinapay na gikan sa langit. Sa pangangaipong ini, mas masasabutan nyato an kahalagahan kan Eukaristiya.\nSa mata kan mga Israelita na nagbaklay sa disyerto nin haloy tanganing maabot ninda an dagang ipangako, nangongorog an saindang pangangaipo sa kakanon na mapadanayKun an Eukaristiya iyo an burabod asin alituktok kan buhay nin sarong Kristyano (Vat. II), tano ta kakadikit sana an nagsisimba kun Domingo? Ini sarong seryosong problema para sa simbahan.\nSa mata kan mga Israelita na nagbaklay sa disyerto nin haloy tanganing maabot ninda an dagang ipangako, nangongorog an saindang pangangaipo sa kakanon na mapadanay sa sainda. Malinaw an saindang kamawotan. Mawot ninda an kapanuan kan buhay na sinisimbolo kan dagang ipinangako.\nAlagad, sa tahaw kan saindang kamawotan, asin pinaghalean, yaon an mainit asin makuring disyerto. Sa katahawan iyo an sarong masakit na pagbaklay. Ining pagbaklay na ini minarepresentar kan satuyang buhay espiritwal. An buhay nyato sa kinaban na ini sarong paglakbay. Bako ini an tunay na eeroakan. Yaon pirmi an tentasyon na kita magbalik sa kaoripnan; an kinatuding gawe nin kasalan.\nKun pano nangaipo an mga Israelita kan Manna sa kalangtadan, iyo man dapat an satong pangangaipo sa Eukaristiya. Digdi nagkakaigwang linaw an mga tataramon ni Hesus sa Ebanghelyo: “Ako an tinapay nin buhay, an siisay man na minakakan kan tinapay na ini, magkakaigwang buhay na daing kasagkoran.”\nBako ining mga tataramon na daing saysay. Totoong solamente an Eukaristiya sana an mapadanay sato sa pagbaklay. Iyo man ini an maandam sato para buhay na daing kasagkoran. Sarong kakukalapusan mag-isip na madanay kita sa disyerto na daing kakanon.\nSa pagpamibi nyato kan Ama niamo, romdomon nyato na an tinapay na hinahagad nyato. Bako lang an nakakapabasog kan satong mga tulak, kundi an tinapay na makakapabasog kan satong mga kalag. “Itao mo samo bako an ordinaryong kakanon Ama, kundi an pambihirang tinapay kan Eukaristiya.” sa sainda. Malinaw an saindang kamawotan. Mawot ninda an kapanuan kan buhay na sinisimbolo kan dagang ipinangako.\nSa pagpamibi nyato kan Ama niamo, romdomon nyato na an tinapay na hinahagad nyato. Bako lang an nakakapabasog kan satong mga tulak, kundi an tinapay na makakapabasog kan satong mga kalag. “Itao mo samo bako an ordinaryong kakanon Ama, kundi an pambihirang tinapay kan Eukaristiya.”\n— Rev. Fr. Francis A. Tordilla\nRektor asin Kura Paroko\nSantuario asin Parokya ni San Judas Tadeo, Ciudad ni Naga\nAno an halaga para sako kan pag ako kian Hawak asin Dugo ni Cristo sa Banal na Eucaristia?\nMagheras nin estorya manunungod sa experiencia nin kabasogan sa kalag huli kan Pagtubod ki Jesus.\nKun si Jesus nagpapabasog sa satong kalag bilang Tinapay nin Buhay, pano kita maka pag-tao nin karahayan man sa kapwa asin comunidad?\nPara i-download an Sambanwá Bicol Missalette para sa Domingong ini: http://tiny.cc/sambanwa061420


Dinadakitaramon:Baguhong proyekto - translatewiki.net\nAn translatewiki.net nangangaipuhan na magtalubo\nKami naghahanap nin dagdag na mga proyekto! Dae magduwa-duwa na kontakon kami asin olayan kun paano an saimong proyekto mapupuwedeng maidagdag sa translatewiki.net. Samuyang pinapahalagahan an trabaho kan samuyang mga boluntaryong translador, na an boot sabihon kami naghahanap nin mauswagon na mga proyekto na aktibong mahihimo para sa maarabot na panahon. Samuya man na pinagdodoonan an komunikasyon sa tahaw nin mga translador asin mga paragibo. Sa iba iyo an sarong halipot na listahan na minapahayag kun ano an samuyang pinaglalaoman tanganing mahiling sa sarong baguhong proyekto, asin minakaipong prosesohon na pagmanihoon matapos na pinag-akseptar.\nKami minaako sana nin mga proyekto na minagamit nin arong libre asin bukas gikanang lisensiya. Kami kaipuhanang magpili kun ano an samuyang direktang pagsusuportaran. Nin huli ta an samuyang pinaggikanan yaon sa MediaWiki asin Wikimedia, iyo ini an sarong sentrong kahalagahan sa samuya. Kun an saimong aplikasyon bakong libre, alagad muya mo pa man nanggad na gamiton an kaparehong software, hilnga sa documentation.\nAn baguhong proyekto dapat na magigin aktibong kaasensuhan asin naggagamit nin sarong bersyon sa sistema nin kontrol. Kami pamilyar nang gao sa CVS, Subversion asin Git. An proyekto dapat magkaigwa nin peryodikong mga pagbubuhi o sa ibang paagi tanganing sumpayan an mga dakitaramon. An panahon tanganing gamiton an dakitaramon (TIU) dapat na pasaditon. Igwa nin kadakulon na mga paagi tanganing maikaag an dakitaramon na mabilisong magamit, na puwedeng mapagkaorolayan.\nMatapos an an laman para sa saindong proyekto pinagdakitaramon na sa translatewiki.net, ideyal na sa istap kan translatewiki.net na mahimong pagkasararoon an mga kaliwatan pabalik sa saimong produkto. Ini minakaipo nin sarong prosedyur sa kadagdagang lengguwahe asin magkaigwa nin kalangkayan para sa sarong saditong miyembro kan istap nin translatewiki. Ini minapaseguro na an trabaho kan translador aktuwal na pinagkakasararo. An translatewiki.net na istap igwa nin kadakulong eksperiyensiya sa pakikiuyon sa kadakol na gikanan kan mga sistema nin kontrol.\nKami minasuporta sa UTF-8 na enkoding sa karakter. An suport sa i18n prematrabaho para sa mga aplikasyon para sa mga kapilian, kadakulon na manlaenlaen na mga pluralya, asin sa too-sagkod-wala na mga lengguwahe iyo an pinagmuyahan. Igwa nin pagsuport para sa gramatikal na mga porma iyo an sarong bagay na samuyang iniisipan na dapat na pirmeng pinagkokonsidera, asin man suporta para sa pagkatawo kan paragamit na kun saen an paragamit na direktang pinagsabi o iba man na mga paragamit na pinagsambit sa teksto kan olay-panlaog.\nAn sarong paragibo gikan sa proyekto dapat na magin aktibo sa translatewiki.net tanganing manimbagan sa mga kahaputan, magpaisi manunungod sa paabutong mga pagbubuhi, nakipag-olayan sa grupo nin mga paragibo kan proyekto, iba pa. An samuyang pakipag-atubangan sa lokalisasyon nangyari na pinakamarhayon kunsoarin na an kaaraman minabulos bagang libreng gayo sa tahaw kan paragibong mga komunidad asin sa translador na mga komunidad. An tagapagpaisi kan proyekto minakawat nin sarong importantehong katindogan kaiyan.\nMga pormat nin sagunson\nAn sistema kan translatewiki.net minabase sa dakitaramong na mga sagunson. An paggamit kan susi-base kan pormat nin sagunson iyo an pinagmumuya, arog baga sa propriyedad nin Java asin Ruby-istilo YAML. An ibang suportadong pormat nin sagusnon iyo an mga palakay na PHP, mga kapilian na PHP asin Gettext. Paaramon mo kami kun ika igwa nin ibahong pormat na iniisip; sa samuyang eksperiyensiya an pagdadagdag nin suporta sa pormat nin sagunson iyo an relatibong kasayunan para sa sarong propisiyente sa PHP.\nRetrieved from "https://translatewiki.net/w/i.php?title=Translating:New_project/bcl&oldid=10109812"


Tataramon na Orang Kanaq - Wikipedia\nTataramon na Orang Kanaq\nAn tataramon na Orang Kanaq sa mga tataramon na Malay nin Aborhinal asin nagugrupo ini sa irarom kan pamilya nin tataramon na Austronesyo. Pigtataram ini kan mga Orang Kanaq, na kun sain saro sa 19 na mga grupo nin Orang Asli an nag-eerok sa Peninsular Malaysia.\nBarayti an kan Malay an Orang Kanaq na kun sain distinto ini sa mga diyalekto na pigtataram kan mga etnikong mga Malayo na haraning nag-eerok sa sainda. An gabos na mga miyembro kan teibing Orang Kanaq an kayang masabu'tan an tataramon. Alagad, dakulaon an naging impluwensya kan tataramon na Malay sa leksikon kan tataramon.\nMga tataramon na Malay\nMga Aborihinal na tataramon na Malay\n↑ 1.0 1.1 http://psasir.upm.edu.my/6750/1/UKM_2007_4(1-24).pdf\nKinua sa "https://bcl.wikipedia.org/w/index.php?title=Tataramon_na_Orang_Kanaq&oldid=185547"\nMga tataramon na Malayano\nHuring binago an pahinang ini kaitong 20 Oktubre 2019, alas 09:59.


PATANID KAN DILG SA MGA CANDIDATO: Mga envuelto sa droga pinapasibog kan COC\nPinapasibog na kan saindang certificate of candidacy sa maabot na Barangay asin Sangguniang Kabataan (SK) elections an nakatukaw na opisyales de barangay alagad re-electionista maging si mga bagong candidato alagad envuelto sa ilegal na droga huli ta masasayang sana an saindang pagcandidato mientras na seguradong cacasohan sinda sa pagbalga sa Acta Republika 9136 o mas midmid sa Comprehensive Dangerous Drugs Act of 2002.\nIni an pinaluwas na patanid kan Department of Interior and Local Government (DILG) sa Bikol sa pamamayo ni Regional Director Elouisa Pastor mantang nagrarani na an pirilian sa Mayo 14, 2018 asin estrictong iimplementar kan saindang ahencia na casohan si dapat sangatan nin asunto sa jusgado huli sa droga.\nSa entrevista kan Bicol Mail ki Director Pastor, sinabi kaini dawa manggana sinda sa pirilian kun yaon sinda sa listahan kan Philippine Drug Enforcement Agency (PDEA) asin Philippine National Police (PNP) masasayang sana an saindang kapagalan mantang igwang naghahalat nin caso contra sa sainda.\nAn listahan hali sa mga Barangay Anti-Drug Abuse Council (BADAC), igwang hali mismo sa namamanuan kan barangay asin nadakop kan mga awtoridad sagcod na sinangatan nang caso sa corte.\nDai palang nahahaloy pigbuyagyag na kan PDEA an 270 mga pangaran nin opisyales de barangay sa nasyon na envuelto sa ilegal na droga alagad an 70 digdi hali sa rehiyon Bikol na iyo an may halangkaw na numero na sabit sa droga.\nSinabi ni Regional Director Christian Frivaldo kan PDEA Bikol na katuyohan kan saindang ahencia sa pagpaluwas nin mga pangaran nganing dai na ivoto sa maabot na pirilian sa Mayo 14, 2018 an mga candidato na dorogista o sabit sa ilegal na droga.\nNagrereclamo an ibang pigngaranan alagad sinabi kan PDEA Bikol antes pigbulgar an listahan enterong pigserne asin pig-validate kan PDEA, NICA asin PNP.\nKun saindong matatandaan may kapot na mahibog na listahan nin mga envuelto sa droga si Presidente Rodrigo Duterte kan mga nakaaging bulan na pigsasabing opisyales de barangay sa nasyon an envuelto sa ilegal na actividad, kabali na duman si hali sa rehiyon Bikol, sabi pa ni Pastor.\nIgwang hali sa urban asin rural barangay alagad antes isangat an caso sa jusgado pinapaagi man giraray sa due process, sabi pa kan DILG Bikol.\nMantang harani na an Barangay asin SK elections, an advocacia kan ahencia na dapat pilion kan namamanuan sa eleksyon sa Mayo 14 si mga candidato na matino, mahusay at maasahan na igwang kuraje sa pagserbe sa barangay para sa tunay na pagbabago.\nKan maging juespe de honor si DILG Undersecretary Martin Diño sa ginibong Forum of Anti-Illegal Drugs and Corruption kan nakaaging semana hinagad kaini sa mga politico na dai makiaraman sa maabot na eleksyon asin tawan buelo an mga candidato na maging patas an saindang laban.\nDinagdag pa kan DILG na padagos an saindang pag-monitor kan PNP sa mga barangay digdi sa Kabikolan kun activong naghihiro an pig-orgnisar na BADAC na mas madaling maderminaran kun nagtuturog an consejo huli dai nagsusumiter kan saindang report na daing espuersos na malinigan an saindang barangay sa ilegal na droga.\nAn BADAC katuwang kan PDEA asin PNP sa campaña laban sa operasyon kan ilegal na droga asin dakulang bagay an saindang organisasyon sa pagsubaybay kan mga hiro kan mga dorogista sa saindang lugar.\nAn DILG nagpatanid man sa mga barangay na puedeng sangatan nin caso sa pagpabaya kan saindang trabajo kun dai naka-organisar nin BADAC. (DPaureus)